Min Aung Hlaing Nih Israel Sungthoh Minthang Ben Menashe A Hlan Mi Hi Kawlram Caah A Poi Ngai Kho – The Cherry Par\nMin Aung Hlaing Nih Israel Sungthoh Minthang Ben Menashe A Hlan Mi Hi Kawlram Caah A Poi Ngai Kho\nMarch 8, 2021 Cherry News\nPa Rureu Israel Mirumpa le Kawl Ralkap\nMin Aung Hlaing khi cu hlan a ule Kawl ralbawizik pawl nakcun kau deuh in khua a tuak. Ne Win siseh, Saw Maung in Than Shwe tiang nih ramdang pawl hmuhnak an rak tuak bal lo. Tutan Pau Mipi Dohthlen do-aunak khuaihmal aa zalh tikah, ramleng hmuhning kong ah aa ralring ngai hmasa. Do-autu an karh chin lengmang tikah, aa veng cawk ti lo. An zia a lang i an ṭial a chuak. Ram kip nih ralkap cozah lakmi cu mipi cozah ah an cohlang hna lo. Singapore hmanh nih mipi cozah nan si lo, a ti hna.\nKawlram chung thilcang cu social media in direct in vawlei pumpi a cul colh lengmang tikah, UN tiang nih an buaipi colh. Nitlaklei ram nih an dirhmun le hmuhning an thlen khawhnak dingah Ari Ben-Menashe timi pa an hlan. Cu pa cu hodah si? Ben Menashe timi pa cu Judah miphun a si. Atu ah Canada rammi a si.\nIran khualipi Tehran ah a rak chuak. Israel ralkap IDF ah a rak ṭuan bal i vawleicung sungṭhoh minthang Moussad ca zongah a rak ṭuanpiak bal hna. Arab holh, Persian holh, Hebru holh, Mirang holh a thiam. A hnu ah, Canada ram, Montreal khua ah Dickens & Madson ti in puaisa company maktaduai a va dirh. Meithal cawkzuar, ram khat le khat ipehtlaihnak tbk ah karlak pehtlaihnak tuahtu puaisa an si. Zimbabwe ram i dictator minthang Robert Mugabe nih a rak hlan bal. A hnu ah Sudan ram ralbawi pa nih $ 6 million in a rak hlan ṭhan.\nKawl Ralkap caah zeidah tuah aa timh? Ralkap nih mipi an kahmi hna cu ruang loin an kap hna lo. Kah lo awk an ṭhat lo caah an kahmi hna an si tiah kilhkamh a timh hna. Rohingya kong ah, 2017 rohingya cihmih timh dawinak thilcang kong ah, ṭuanvo ngeitu bik cu Min Aung Hlaing si lo, rampi hruaitu Aung San Suu Kyi nih ṭuanvo a ngei tiah thlennawn a timh.\nSuu Kyi nih uknak aa rak itlaih chungah Tuluk he deuh ikomh a duh, nain, ralkap nihcun Nitlak lei ikomh an duh cang tiah lemsoi a timh hna. A biapi cun, Kawlram chung thilcang nan theihmi le nan hmuhning cu nan theih nan hmuhning bantuk si lo, a tak sining in kan fianh hna lai tiah tuanbia phundang chimrelpiak khawh aa tim. US lei i Steve Bannon phun nawn deng kha si ve. Rithai-sii bawi an timi drug lord tehna caah siihni a rak leih khotu pa a si tiah an ti.\nTheih awk; Sudan lio ah, Ben Menashe nih ralbawi pawl ca i a von dirkamh khawh bak hna hnu in, mipi sandah piahtu pawl cu ralkap nih an kah colh hna. Minung 100 renglo an rak thi. An tlaihhrem mi zat rel cawklo an rak si. Credit: Salai C Alexander\n← Mithat Lainawng ralkap le palik hmai ah thih ngamh in hmai fongmi nusal Sister Rose Ann Nu Tawng\nZahan ah Cherry Htet kong an chimnak video clip Cu →


Mike Pence nih US Phunghram Artilce 25 nak Hmangin Trump Phuah a Duhlonak Kong Nancy Pelosi cu Bible ca cang in ca a Kuat – Kawltu Team\nMike Pence nih Bible ca cang ilak in Nancy Pelosi cu US Phunghrampi 25 Amendment hmangin Trump President sinak in thlak a duhlo nak kong a langhter. Pence nih hin Democratic hruaitu le House hruaitu bik Nancy Pelosi cu Trump phuah a duh lonak kong bible ca in lehnak a tuah. Mike Pence hi US phunghrampi 25 Amendment hmangin Trump hi phuah siseh tiah heh tiah an nawr. Pence belte fek tein a dir i Bible ca cang hmangin Nancy Pelosi hi lehnak a tuah. Pence nih Nancy Pelosi cu a cakuat ah Bible ca cang hi langhter.\nPence nih Bible ca chungin Phungchimtu Dal 3 nak kha i lak in hi ti hin a langhter, ‘ Bible nih cun hi ti hin a chim ‘ Zeizong vialte nih caan an ngei dih, vairang toi i a ummmi vialte nih caan an ngei dih, dam ter caan cun sersiam caan’ Atu caan hi a si. Hri rai nih vawleipi a tuam lio le sipuaizi lei ah American tampi nih harnak an ton lio le January 6 i a poi tak tak mi thil a caan zoh ah, atu caan hi damter caan a si tiah ca a kuat. Cun a herh lo tuk le a caan lo tuk iphuahnak nih hin kan ram ah ithencheunak le buainak tu a tam chin lai tiah a langhter fawn.\nPence hi US Capitol ah buainak a um hnu khan US phunghrampi 25 Amendment hmangin Trump hi phuah dingin biatak tein nawlnak tuah a si. Pence nih hin hi thil hi tuah a duh lo nain US cozah hruatitu House lei nih cun zahan khan phuah dingin hnatlaknak an ngei cang. Tutan hi Trump nih a voi 2nak House lei in hi thil a ton hi a si. Asinain Senate lei ah Phuah tak tak le US President izuam kho ti lo dingin khamnak an tuah rih lo. Tuah zong zumh a si lo.\nSenate ah hin Democratic party le Republican hi a zat hrawnghrang an si. Trump President in phuahnak kong ah hin Republican lei in Iowa Rep Ashley Hinson le bang nih cun ‘ Zarh khat te lawng cozah thar a luh lai ah hibantuk iphuahnak nih hin kan ram ah buainak le ithencheunak tu a karter lai, a tha lo tak takmi a si tiah a ti ve.\n← Saya Tum Tum nih Trump cu Lai min a sak. Trump Lai min cu a mak tak tak.\nTleicia Billy Graham Fapa nih Trump kong ah aa Sum Kho Ti lo (Democrats le Trump leirawitu hna fak tak tak in a Phomh Hna) →


SUI THA CINZAH CABIA KONGAH PU HTET NI A HOLH CANG, A CHIMMI A HMANTUK – The Chinlung Post\nSUI THA CINZAH CABIA KONGAH PU HTET NI A HOLH CANG, A CHIMMI A HMANTUK\nSui Tha Cinzah nih cabia attialmi konghe pehtlaiin CNF/A in chimnak nawl a ngeimi Pu Htet Ni nih thil sining alanghter cang. Tuzing ka ah Sui Tha Cinzah timi nih alanghtermi cu hitihin a si. Ramdang ummi vialte, CNF bawmhnak hi pe ti loin CNA lawng hi kan bawm cang uh. CNA cu meithal kan i tlaih i ramlak ah miphun le ram kan dirkamh lio ah CNF pawl cu hotel man fakfak ah an riak.\nMotor thatha an i cit, CNA zawn zeitik hmanh an ruat lo. Chinland Club i thawhmi vialte CNA kut ah a phanmi 30% a tling bal lo. CNA nu le ngakchia zohnak ah tiah Australia i nan fund vialte CNA ralkap sin ah a phanmi hi nan thawhmi chungin 30% a phan lo. CNF upa pawl nih an ei an ei hnu i cabuai tang i a tlami tete lawng kha CNA sin ah an kan phawt sawhsawh mite a si.\nAtu zong CNA pawl cu thirle phang lengmang in ramlak ah kan um lio ah CNF kan pa le chungin Sui Khar te pawl Pu Htet Ni te pawl cu Hakha, Thanlang, Kalay, Aizawl ah motor thatha in hotel thatha ah an riak i Kawlram ralkap he i sinpi ngai in anmah tang tein an i chok lengmang ko. USA ah CNF upa pawl cu meeting tuahnak ah vanlawng thatha an i cit.\nRawl thawthaw an i dang, Kan nih CNA pawl cu rawl ei awk hmanh kan ngei ti lo.CNA kan ngeih a chia tuk ti hi rak kan theih piak uh. Cucaah Kawl ralkap dohnak ah nan tangka hi thawhmi hi CNF ah pe ti loin direct in CNA sin ah kan kuat cang uh law tiah kan in nawl hna. Credit: CNA ralbawi Min chim aduh lomi tiah tuzing ah Chinmi or Laimi vialte umnak Facebook group ah cabia attial.


Kan dohmi aa khat zongah kan thinlung aa rual lo ahcun miphun ṭhawng kan si kho lai lo – The Cherry Par\nKan dohmi aa khat zongah kan thinlung aa rual lo ahcun miphun ṭhawng kan si kho lai lo. Teinak taktak zawng kan hmu kho lai lo. Lungrualnak hi teinak taktak cu a si; aa lungrualmi hna an sung thai kho bal lo. Aa lungrualmi cu an tlawmte zongah an miphun nih miphun sinak ah an i uang, mi nih ṭihzahmi le zohchunmi an si peng fawn.\nHi Revolution nih hin miphun lungrualnak, i theihthiamnak le miphun I pumkhatnak lawng hring hram ko seh. Mah ca lawng aa ruatmi (opportunist) hruaitu cheukhat hna le miphun caah khua hlatpi a hmu kho lomi hruaitu cheukhat hna ruangah kan rak tawn cangmi le, kan tawn cuahmahmi kong ah lungdong loin, Miphun ṭhawng, miphun sang le aa lungrualmi miphun tu ser chin hna u sih. Miphun caah zeizong vial te kal tak in hriam a tlai mi hna dihlak cungah upatnak he, 𝐓𝐡𝐚𝐰𝐧𝐠 𝐓𝐡𝐚 𝐓𝐡𝐚𝐧𝐠.\n𝐍𝐔𝐆 𝐧𝐢𝐡 𝐂𝐃𝐌 𝐪 𝐤𝐡𝐚𝗺𝐡 𝐤𝐡𝗼 𝐥𝐚𝐢 𝗺𝐚𝐰? (Lai ca a rel mi caah) Biadomhnak; Federal Army le R2P hei ti hrawng khi thal tireu hngah in kan hngahnak ah CDM kong zong kan ruat tuk ti rua hna lo. Kawl ralkap nih fak tuk in a hun kan den i violence phun deuh in kan hun i mer ruang zong ah si kho. A taktak ahcun ruahchannak a rak kan pe hmasa bikmi kha CDM a si. Atu tiang zong thi loin a thawng peng rihmi hi CDM a si. Atu hnu zong ah hmual a ngei bik rih dingmi cu CDM a si. Federal Army cu a chuak ve te ko lai nain CDM he an thil ti khawh nak aa dang lai caah kan daithlanh hrimhrim lo a hau.\nCDM kong ah NUG cozah an dirh hlan tein CRPH hrim nih khan biatak tein dirkamh le thawnter a rak i hmaithlak cang. Federal Democracy Charter (FDC) an hun thanh mi ah biatak thlak in dirkamh le thawnter a hun i tim than. National Unity Government (NUG) cu FDC ning in an hun dirh i, an i hmaithlak mi vialte cu NUG nih a hun tuanchuah ding khi a si. FDC hrambunh in NUG nih zeitin dah CDM thawnter aa timh? zei tluk tiang ah a tuah khawh lai timi kan hun zoh lai.\nNUG aa tinhmi le a tuah khawh dingmi FDC Part-2/Section-4 ah NUG cozah nih ai hmaithlakmi tuanvo cu phun (6) in an langhter; uknak chuttu Kawl ralkap hrawh khawh nakding ah ramkhel, siipuazi, lu-hmuh-zi, diplomacy, humhimnak le runvennak a lam kip in tuanchuah ding. Cu pin ah CDM hi a dangte in an hun langhter chih. NUG nih aa tinhmi hi CDM nih ralkap uknak va thlak khawh tiang lawng si loin CDM ah aa telmi caah humhimnak, dirkamhnak pin ah conglomhnak, caan sau zohkhenhnak tibantuk aa tel. CDM kong he pehtlai in Charter ah phun (7) an langhter. Mah ning tein kan hun leh lai i, ka hmuh ning ka hun telh chih hna lai.\n(1) Uknak a chuttu Kawl ralkap (SAC) nih a tlaihmi uknak tungtlang (mechanism) vialte a cawl khawh lo nakding ah Civil Disobedience Movement (CDM) cawlcanghnak cu thawnter chin ding. CDM hi ralkap nih hramhram in uknak an lak a thaizing Februar 2 ni in a rak i thawk cang. An rak thawkka tein CDM aa tinhmi cu atu Charter nih a langther bang, ralkap uknak cawl kho loin tuah hi a si. NUG nih CDM thawnter chin an hun timh tikah dothlennak tungtlang vialte lak ah a biapi bik ah an chiah ti a lang.\n(2) CDM ah aa telmi cozah riantuan vialte hna caah zohkhenh bawmhchanhnak pek ding. Mah hihi cozah an dirh hlan te khan CRPH nih a rak i hmaithlakmi a si. CDM Support Committee zong an dirh. Cu nih an rak chimmi cu; CDMers pawl lahkhah pekding, an humhimnak (security) ca bawmh ding, vuanthan umnak inn in dawi mi hna caah thut tonak bawmh ding.\nHi pathum chung ah an tuah khawh bikmi cu lahkhah phun in phaisa bawmhnak pek a si. Anmah CRPH CDM Support Team facebook page ah phaisa an bawmhmi hna pawl an langhter lengmang mi hmuh khawh a si. Amah belte ruah ning tluk thil kal khawh dawh a si rih lo. Ka pehtlaih hna i caleh ka tong lo tiah a chimmi an um pah len.\nCDMer an tam tikah an tei rih lo a si kho. Cun hi Support Team lila zong an mawh lonak a um. Pakhatnak ah anmah hrimhrim hi i thuhhnawk le zam pah bu in riantuanmi a si. Pahnihnak ah, online deuh in riantuan a si tik ah, Kawl ralkap nih mobile internet le wireless internet vialte an phih dih fawn in riantuantu caah zuamcawhnak a ngan ngai. Pathumnak ahcun, phaisa lei bawmhchanhnak hi biatak tein Kawl ralkap nih kham le dawi aa zuam. Phaisa kuatnak channel tampi an phih. A tom deuh in phaisa van i kuat te hna khi tih a nung ngai. Tik ah, CDMer dihlak tlamtling te hei zohkhenh khawh dih ding khi a fawi ve rih lo.\n(3) CDM ah aa tel lo i, SAC kuttang ah rian a tuan peng rihmi le mizapi a serhsattu SAC nih aa tlaihmi hramhram uknak a hmuh khawh nakding ah rian a tuanmi paohpaoh cu dantatnak tuah ding. CDM ah aa tel lomi cozah riantuan paohpaoh cu kan ral nan si caah kan in ngaithiam hna lai lo tinak a si ko. Hei thihphaih phun khat a si kan ti lai. Dothlennak kan thawkka hrawng ahcun CDM tuah loin zungkai mi va thihphaih le thangchiat kha thiltha ah kan rak ruat kho cio lo. Hihi kan rak i palh mi pakhat a si.\nDothlennak a si caah Kawl ralkap le mizapi karlak ah ral i doh a si. Cucaah Cozah riantuantu paoh nih cun thim ding pahnih lawng an ngei; Zung kai ahcun ralkap ca riantuan; An kai lo ahcun zeihmanh tuah hau loin mizapi ca riantuan an si_an kai lomi kha kan ca riantuan a si ko. A fawimi thil a si lo. Nain hi dirhmun phanh cang ahcun a karlak ah hmunhma a um fam lo. Cucaah, hi zahzah thisen a luan hnu tiang zong zung a kai peng rihmi cu dothlennak a tuahtu caah ral ah chiah lo awk an tha ti lo.\n(4) Uknak tha lo doh nak ah mizapi he tangti in CDM ah aa telmi cozah riantuan hna hrambunh in mizapi uknak thar ser ding. A biapi in a chim duhmi cu general administration department (GAD) khi a si. Mah zawn hi humhimnak lei ruah ahcun a har pah lai. Nain thil tlamtling kho ngai ding a si ko. GAD hi union – state/region – district – townships/town – ward/village tract tiin dot nga in then a si. Townships in a cunglei (Khayan, Myone uktu) pawl khi CDM a lut duh lomi an tam.\nNain mizapi uknak kong he pehtlai in a biapi bikmi cu a tang bik ummi khi a si – sang uktu le khuabawi khi an si. CDM a hlawhtlin biknak zong hi mahka dot ah a si. Mah hihi ralkap nih thate in a kan uk khawh rih lonak a ruang bik a si. Khuate lei khuabawi le sang upa tbk pawl kha thlen dih a timh hna nain a hlawhtling kho lo. Mithar a khinhmi hna tampi nih an cohlang lo. Cucaah hmun tampi zong ah mizapi an hun dirh cangmi mahte i uknak committee phun an sermi bantuk khi rak tuah cio i, mizapi nih anmah hi a kan uktu an si tiah cohlan piak a hau hnga. Mizapi kan lung ai rual ahcun thil si khomi a si.\n(5) Uknak tha lo doh nak ah a nunnak a liam le hliam a tuarmi hna, tlaihkhih le hrem a tongmi hna le an chungkhar hna cu rampi aiawh in conglomhnak pek ding. Mah belte hi CDM lawng si loin dothlennak ningpi he a vun i pehtlaimi a si. Dothlennak ah nunnak a pemi dihlak hna cu ram ca pasaltha nusaltha ah tuanbia ah tial an si lai.\nDemocracy ram cheukhat ah Department of Veteran Affairs tbk khi an ngei. Cu nih cun ralkap pension zohkhenhnak, ral ram ah a nunnak a liammi hna tantakmi chungkhar hna zohkhenhnak, raltuk ruang pum tlamtling lo ah ai chuahmi hna zohkhenhnak tibantuk khi an tuah tawn. Cu bantuk phun cu NUG atutan dothlennak kong ah an tuah khawhmi a si.\nDothlennak a dih tikah hi bantuk zohkhenhnak caah rian a tuan dingmi department siloah phu pakhatkhat an dirh cu a hau te hnga; caan karlak chung tu ahcun CRPH CDM Support Team sin ah riankhinh an si.\n(6) Uknak tha lo doh nak CDM ah aa telmi cozah riantuan vialte upat conglomhnak pek ding. Atutan dothlennak ah CDM hi kan ruangruh bantuk a si. CDM ahhin a concept in cun mizapi kan i tel dih ko. Nain atu lio Kawlram dirhmun in cun cozah riantuantu khi CDMer tiah chim duh bikmi an si. Annih pawl upat peknak cu a um hrimhrim a hau. Norway ram in scholar phu pakhat nih Kawlram CDM cu Noble Peace Prize pekding ah nominate an tuah cang. A ngah sual ahcun Kawlram CDM cu vawlei nih a conglomh lai i tuanbia thar a tial lai. An ngah lo sual zong ah kan ram mizapi nih cun kan daithlanh hrimhrim hna awk a si lo.\n(7) CDM ah aa telmi cozah riantuantu hna, duhlo langhter nak ah aa telmi siangngakchia hna le mino hna quality thawnter nakding ah i zuam ding. Hihi cu dothlennak kan tei khawh nakding ah hun i thawnter nakding deuh a si.\nHi kong ah NUG nih an tuah khawh bik dingmi cu phaisa thazaang a si. Dothlennak a zummi paoh nih cun phaisa chuah an i harh lo lio a si; Chin mi sin lila hmanh in tam tuk a chuak cang. CRPH caah gofund.me hmanh in $ 9 milion lengkai a chuak. Cozah zong kan hun ngeih cang caah theihpinak a tuah mi ramleng cozah paohpaoh nih direct asiloah indirect in phaisa bawmhnak pek khawh a si lai. Phaisa thazaang a um phot ahcun CDM zong hi caan saupi aa chang kho lai. Cucaah CDM caah phaisa tam deuh hman rih a hau.\nBiadonghnak; Hruaitu ngei loin caan zeimawzat kan rak cawlcang. Atu mizapi nih cohlan mi NUG cozah kan hun ngei cang. Anmah nih hin hruaitu dirhmun an hun tlaih a hau cang. Cucaah dothlennak ah kan ruangruh a si peng rihmi NUG nih CDM a khamh khawh peng a hau. CDM a nun rih chung paoh hi cu kan sung rih lo tinak a si. Mizapi nih mandate pek in dirkamhmi an si caah phaisa kawl cu an i harh lai lo. Mahbelte, phaisa a um lengluang ko zong ah ningcang deuh in hman le riantuan thiam ve cu hau hnga. Atu lio ah Kawl ralkap nih a ral bikmi hi CDMer le a bawmtu hna an si. Hi bantuk lio ah ningcang tlai taktak i riantuan zong cu thil fawi a si lo. Hi bantuk dirhmun kan phak lio ah rian aa khinh ngam mi vialte hna hi upat lo awk an tha lo. Dothlennak…Kan Tei Lai! Salaj June Nilian Sang\n← Ralhrang Le TNLA, MNDAA Hriamtlai Phu Kahdohnak A Chuak Than\nChinmi Pasaltha Chan Bik Ceu Sawmhal Upat Lo Awk A Tha Lo →


Sefer Imre Shelomoh : mi-talmide R. Yitsḥaḳ zal mi-Ṿilozin ... leḳeṭ ba-Torah uva-Neviʼim, pesuḳim she-enam muvanim ʻa.d. ha-peshaṭ ... / Shelomoh Zalman Shag. = ספר אמרי שלמה : מתלמידי ר׳ יצחק ז״ל מווילאזין ... לקט בתורה ובנביאים פסוקים שאינם מובנים ע״ד הפשט ... / שלמה זלמן שג׳. - Franklin\nSefer Imre Shelomoh : mi-talmide R. Yitsḥaḳ zal mi-Ṿilozin ... leḳeṭ ba-Torah uva-Neviʼim, pesuḳim she-enam muvanim ʻa.d. ha-peshaṭ ... / Shelomoh Zalman Shag. = ספר אמרי שלמה : מתלמידי ר׳ יצחק ז״ל מווילאזין ... לקט בתורה ובנביאים פסוקים שאינם מובנים ע״ד הפשט ... / שלמה זלמן שג׳.\nvii, 100 p. ; 20 cm.\nBible. O.T.. Pentateuch. -- Commentaries.\nLea Library copy has Henry Charles Lea's bookplate.\nMMS ID 9946230743503681


Aung La N Sang Thawngin Kachin Ram Ah A Cang Mi – Chin World News Evening\nAung La N Sang Thawngin Kachin Ram Ah A Cang Mi\nOctober 14, 2019 October 14, 2019 Salai Van Theihtlei\nZei ruangah dah Kachin ram ah ral a daih tihi kawl ႏုိင္ငံေရးေလ့လာသုံးသတ္သူ pawl hmanh nih an theih phak lo mi a si. A simh-nor cang hna i an dai men an ti. Nain a si lo teh. Laimi chung in ramkhel zohfel thiamsangmi pakhat ka si ve nak in chim ahcun Aung La ruang cem ah a si ka ti ko lai.\nAung La kawlram i a rak i țhuat ka hrawngah khan Kachin ram ah ral a fah saling a rak si. Puai dih paoh ah Aung La nih ram daihnak a bik in Kachin state caah a rak chim tawn. A caan caan ahcun biahalnak zong ah Kachin kong ka ruah ahcun ka lung a fak tuk a ti tawn.\nA Voi hnih nak bang ahcun Kawl Thanhtar aih hmanh duh lo nawn in a um.A voi khatnak aa țhuat ah khan cun Myint Aung Hlaing zong nih a uar pah ko nain judge bia khiahnak in a kal tikah Aung La kha teinak an pek hram bia a si lai tiah duh ning cun mi lung a la tuk lo.\nNain a voi hnih nak ah khan cun Myint Aung Hlaing hrim nih a uar tuk cang ti si. A voithumnak le bang ah khan cun Aung La sung sual lai tiah heh tiah a thirphang bu bak in a zoh ve ti a si. Aung La hi Ralkap ti lo, a ho ti loin Kawlram ah cun Ideal pakhat a hung si tikah Myint Aung Hlaing zong nih Kachin Aung La ram i raltuk kha ngolter sehlaw a dawh bik ko. Aung La a voi thumnak khan cun Kachin ral kong ah zei hmanh a chim ti lo.\nNain hi ti kan ti nak hin Kachin Ram ah Ral a dai zungzal lai tinak cu a si lo. Nain Aung La an upat ruangah aa tel ti cu a fiang ko.


Min Aung Hliang nih a thli tein tuahmi meeting cazin (record) a thang – THE CHINLAND POST\nMin Aung Hliang nih a thli tein tuahmi meeting cazin (record) a thang\nThe Chinland Post | 2022 March 20 – Min Aung Hliang hruainak in February 14 Naypitaw ah a thli tein tuahmi meeting biaruahnak cazin (record) a leng ah a than caah Sagaing ramṭhen i General Administration Department in riansang a tlaitu pakhat tlaih a tong tiah theih a si.\nFebruary 13 ah Min Aung Hliang nih hruaimi a thlithup meeting cazin (record) pawl cu Yangon Khit Thit nih February 25 ah cazin vialte cu a langhter caah Yangon ramṭhen cozah, E-government rianṭuantu pawl, Sagaing ramṭhen, Magway ramṭhen le Naypyidaw SAC zung i rianṭuantu cheukhat cu zarhkhat leng zohfelnak an tuah hna, Sagaing ramṭhen General Administration Department in riansang tlaitu pakhat an tlaih tiah theih a si.\n“Min Aung Hliang le Chairman of the Regional Council meeting cazin cu Khit Thit ah nan kuat caah line cungah a rak lang tiah Sagaing ramṭhen General Administration officer pakhat an tlaih” tiah Sagaing ramṭhen riansang tlaitu pakhat nih a chim.\nCun, January 25 Naypyidaw ah daitein duhlo-langhternak (silent strike) kham ding ah Minister of Home Affairs Soe Htut nih a fialnak hna aww (audio file) cu Yangon Khit Thit thawngzamh sin ah a than ca zong ah meeting a kaimi Deputy Minister in a tang bik zung kip rianṭuantu vialte zohfelnak, Phone zohfelnak tiang ralkap nih an tuah.\n“Minister nih zeiruangdah kan fialnak hna aww (audio file) a leng ah nan than ter tiah a kan hrocer. Cabuai cung catlap vialte zong a hlonh dih. Mah tiangtiang hi zeiruangdah a leng ah nan chuahter tiah a thinhung tuk. A him ti lo hih tiah an kan ngir dih” tiah Naypyidaw thawngzamh nih an langhter.\nMinister of Home Affairs Soe Htut i a aww (audio record) cu March 14 ah Yangon Khit Thit nih mipi sin ah a langhter.\nMeeting cazin vialte, raltuknak lei kong he pehtlai thil sining pawl a thannak kong he pehtlai in ṭha tein tawlrel ding, meeting room chungah hohmanh phone telh in electronic thliri pawl i put lo ding, Yangon Khit Thit thawngzamh sin ah SAC thiltuahmi pawl a than lengmang mi kong kherhhlai ding le Yangon Khit Thit thawngzamh cu tlaih le a ziizut ding tiah Minister of Home Affairs Soe Htut nih nawl a chuah.\nCulawng siloin, thonghra ca le thongnga ca a deu pawl kong cu Yangon Khit Thit nih min langhter a duh lomi Central Bank riansang tlaitu pakhat charhchan in an langhter caah Central Bank nih a ziizut ding in Minister of Home Affairs cu ca a kuat tiah theih a si.\nRef: Khit Thit Media\nPrevious Sianginn kharnak kong ah Ralkap Minister alnak ca pekmi KNU nih a cohlang lo\nNext Kum tling lo hngakchia 1,000 leng ralkap an ṭuan


Tan Khun Kyaw Cu Hringtu A Nu He Mitthli He Bakin Ngaihthiam An Hal Hna – Chin World News Evening\nTan Khun Kyaw Cu Hringtu A Nu He Mitthli He Bakin Ngaihthiam An Hal Hna\nMyanmar Idol Season 4 zuamnak ah Top 8 tiang a phan vemi Tan Khun Kyaw cu Myanmar Idol a chuah taak hnuah lungrethei thlalau ngaiin a um i, buainak phunkip a tong. Myanmar Idol thlahnak hla ah nu ngakchia tlaihhremnak hla a sak i, cu hla a sak hlan te ah cun keimah nih ka phuahmi hlah tiin a chim sual i, hlaphuahtu taktak asimi Chan Bo le hla a sa hmasatu Saw Lah Thaw Wah an thin a hung i taza cuai tiang an timh phah.\nCuticun buainak a hung chuak i, Tan Khu Kyaw nih Chan Bo le Saw Lah Thaw Wah cu a raannak in ngaihthiam a hal ve hna i, lungtling tein Chan Bo le Saw Lah Thaw Wah nih an ngaihthiam ve i, an facebook cahmai ah Tan Khun Kyaw ngaithiam ca zong an tarlangh veve.\nTan Khun Kyaw cu cuti ngaihthiam asi hnu zongah dai tein a um sawhsawh lo, Facebook ah Chan Bo ngaihthiam a hal tthan. “Naw Tah Myint Yi” timi Pathian hla pakhat zong ka pute nih a phuah i a fanu a sak ter hmasa bikmi asinain a phuahtu ah Thomas tiin an bunh hoi. Cucaah kei a tupa nih ka tuar ngaingai tiah ca atthlah tthan.\nSaw Mercellous nihcun apa nih fianternak a tuahmi cu a Facebook ah a thlah i, “Tan Khun Kyaw rak chimh uh” cuti lo cun taza ka cuai lai” tiin a tar. Cu cang ka cun Tan Khun Kyaw nih cun video call in Saya Thomas cu a chawnh colh i, a nu he mitthli tla in ngaihthiam an hal. Cutikah zumtu ttha Saya Thomas nih cun a rak ngaithiam hna lawng hmanh si loin Tan Khun Kyaw cu thluachuahnak a pek chih. Saya Thomas a fa Saw Mercellous le Yadanar Thomas zong nih an cathlahmi cu an delete colh i Tan Khun Kyaw ngaihthiam ca an tar hnuah thluachuahnak an pek ve.\nTu ah cun Tan Khun Kyaw zong hlaphuahtu kongkau i buainak a ngei ti lo. A khua ah a kir i sunglawi taktakin an don. Cun December 29 ah Naga pawl nih Concert sunglawi taktak in an tuah piak lai. A fapa zong Bawipa nih amah sunparnak caah hmangin thluachuahnak pe ko seh!\nMalay Chinmi Sin Thawngthanh Le Theihternak\nKhah! Kan Nau Le Caah Thawngpangttha Lo Ngai Asi Judges Nu Pakhat Nih A Chimmi Hi Asi Taktak Ahcun A Poi Ngai Lai Hih-Video


Eihmuar Nawhthuh Peknak Hna | Radio Veritas Asia\nCheukhat ram hna ahcun eihmuar nawhthuh peknak hna le ziaza rawhnak kha an doh i, kokek pawngkam rawhralnak kha hmualngei deuh in tlaihkhip khawhnak i zuam in rianttuannak hna caah a zaceo in tthanchonak a ummi kan hmuh.\nMinung hna cu kokek pawngkam zohkhenh khamhnak caah thinphan dailo asinain ral a tammi zuar, cawk le hmannak he pehtlaih mi ziachiatnak hna kha remhthlen zuamnak ah teinak a hmumi kan hmu rih lo nain zordeuhnak nakin a tamdeuh chinchin kha kan hmuh. Sawhsawhte tahchunhnak pakhat kan langhter ahcun thli kihternak seh hmannak a rak tamdeuhnak hi asi. (Thli kihternak seh i hmanmi datkhu hna cu vancung i Ozone thap kha a rawhter).\nThlikihternak seh an zuarnak in a miak tampi an hmuhmi thli kihternak seh chawleh chawhrawlnak chawdawr ah thapek thil cawtu an tamdeuhnak dingah lemsoinak a ngeimi fakthanh hna in chawleh thalnak an tuah. Mah thlankhor kha mahnih cawh bantukin a tuahmi minung hna i nunning ziaza kha vawlei pumpi lenglei in (a dang vawlei i minung hna bantuk a simi) mi hna nih an hmuh a si ahcun an khuaruah a har ngai lai.\nCaankhatte bakah sipuazi lei mirum hna cu tulio vawlei pumpi nih an hmanlio mi zipuazi ningcang kha ngaihthiam halnak phun in khamhnak biachim in, tthanchonak tthathnemnak a miak lawng kha papek in rian an ttuan i minung huham le pawngkam thurhnawmhnak kongkau telhchih in a dang kongkau hna kha ruahchih duhnak lungthin a ngeilo. Hika zawnah, kokek pawngkam rawhralnak le minung hna i nunning ziaza he pehtlaimi rawhralnak cu hmunkhat tein an um kha kan hmuh.\nMinung khuaruahnak cu a dang papek mi sinah a phanh caah vawlei pumpi cu rikhiahmi tahnak a ngei i, zungzal in a hmunlai lo timi theihhngalhnak cu a thathut cang caah mah nih ttuanmi paoh ah palhnak a umlo tiah a almi hna zong an um kha kan hmuhttheo tawn hna.\nA hnu pehzulhnak ah zulhphung upadi pakhatte lawng a simi chawdawr sipuazi i theipar kha Pathian bantukin a biami hna hmaiah kokek pawngkam kongkau bantuk a simi thazaang a dermi konglam kongkau hna cu khamnak umlo mi thil umtu ningcang lei ah a phan te lai.


Breaking:Trump caah thawngpang thatuk’Lamkau pi ai ong than cang. – Lai Lungrawn Post\nBreaking:Trump caah thawngpang thatuk’Lamkau pi ai ong than cang.\nDecember 31, 2020 December 31, 2020 admin Thawngpang\nArizona cu vote dottlahnak ah hrawkhrol a tamtuk cang. Vuihnih a votemi an tamtuk cun umnak ngeilomi mi tamtuk kan hmuh chuah, hihi maw zalawnnak ram cu a si awk a si. Lih in vote thlaknak tuahter hi maw democracy cu a si. Kan ngol naisai lailo, a hram kan awtka long a si. Nan rian kha tha tein tuan u, biaceihzung rian a tuanmi pawl. Na rian kha tuan.\nPathian nih:Trump cu innrang pi ah a thut tar riko lai’Khrifa ram a kautar lai’A ruang.\nISISA ralhrang hna nih:Khrifa mi hna an rak thah lio hna ah’An lubik a rak simi kong’Phuan dih sicang.


Salai Van Chan Ceu: MP Ka Tlin Ahcun Part-2, Chin Mizapi Nih Riantuan Awk Tampi An Ngeih Khawh Nakhnga – Lai Lungrawn Post\nSalai Van Chan Ceu: MP Ka Tlin Ahcun Part-2, Chin Mizapi Nih Riantuan Awk Tampi An Ngeih Khawh Nakhnga\nAugust 1, 2020 admin Hmuhning\nMP KA TLIN AHCUN PART 2\nVawlei cungah sifaak mi ram ah aa telmi Myanmar ram chungah sifaak bik Chinram tiin degree (boih) an kan pek mi hi miphun kong ah khua a ruat deuh mi nih cun i fahsak pi lo awk a ṭha lo. Chin mizapi nih riantuan awk tampi an ngeih khawh nakhnga kaa zuam lai.\nZeitindah kan i zuam lai? Cinthlaknak (agriculture) le zuatkhalhnak (livestocks) leikap hi a lam pakhat in ka ruah mi. Tawlreba te hna nihin mi tampi nih kan cing cang. Sihmanhsehlaw, ကုန္ေခ်ာ dirhmun in ramleng kan phakter kho lo. Kan ram ah ကုန္ေခ်ာ tiang phakter khawhnak sehzung te hna a um lo. Atu cu ကုန္ႀကမ္း dirhmun lawngin kan kan zuar. ကုန္ေခ်ာ tiang chuak kho dingin kan tuah ahcun kan ram ah mi tampi nih rian an ngei lai timi zumhnak kan ngei.\nCoffee te hna zong ramleng ah export tuah khawh dingin quality ngei tein an chuah khawh nakding ah bawmh khawh kaa zuam lai. Mitsur te hna zong hi tampi kan cing nain; nihin Lairam ah ramdang le Shanram lei in a rak lut mi mitsur haangtu mipi nih kan ding deuh. Ziah anmah bantukin kan mino entrepreneur tampi an tuah kho ve lai lo maw? An tuah khawh lai ka zumh.\nCun vawlei cung ah a zenzen in hmuh khawh lomi Sia hi kan ram ah an um. A sa ei mi a si i; kan pupa hna nih sa thianghlim ah an cohlan mi a si. Hi hna hi Instant siasa meh bantuk ah tuah khawh mi an si. Kawlram chung chung states dang le division dang in a rak chuak mi (vok, arr, caw, nga..) te hna hmanh nihin ah kan cawk lengmang ko. Hihi ramdang kuat khawh cu chim lo; Kawlram chung mi 60millions minung sinah kan zuar khawh hmanh ah kan miphun nih hlawknak tampi a chuahpi khawh mi a si. Hi bantuk a tuah kho tu Entrepreneur hna an chuah khawh nakding ah an chambaunak le an herhnak bawmh khawh kan i zuam a herh.\nMino entrepreneurs tampi Chin miphun chungah kan um khawh nakding ah bawmh khawh kaa zuam lai. An caah a herh mi policy hna sersiam khawh kaa zuam lai. Cu ticun kan mino tampi nih pawcawmnak rian an sersiam khawh ahcun kan rammi tampi rian an pek khawh hna lai. Nihin ah export tuah khawh mi thilri Chinram in a chuak rih lo. Hihi fak piin kaa sehchih dingmi rian ah ka ruah mi a si.\nNihin Chinram chungah riantuan awk a um mi hnihkhat zongah kawl pawl nih an ṭuan dih. Rian ngeitu tampi nih an chim mi cu Chin mi hna cu rian an thiam lo (Skilled workers) an um lo, ti a si. A dik kho men ko. Skilled Worker an um khawh nakding kan tuah kho lo maw? A taktak ahcun kan miphun cozah nih policy ttha tein a ngeih ahcun kan tuah khawh tuk tiah ka ruah!\nKan ram chungah a um mi company or Chinram ah a rakra mi company hna nih kan Chinram chungah rian an ṭuan ahcun Chin mi a si lomi minung pakhat rian an pek tikah Chin mi pahnih tal cu an pek hrimhrim khawh nakhnga policy kan tuah khawh ahcun; rianthiam mi tampi kan chuak kho lai. Rianthiam mi nih an hruai hna lai; an tuanpi hna lai tikah rianthiam mi (Skilled workers) tampi Laimi chungin kan chuak kho lai. Atu cu Chin ram caah le Chin mipi caah a luangmi thanchonak zong Kawlrawn lei ah kan luanter ṭhan hna.\nRiantuantu dirhmun in sifahnak chungin luat khawh a si lo. Entrepreneur tampi an chuah lawngah sifaak bik Chin miphun timi cazin in kan luat kho lai tiah zumhnak ka ngei. Mino entrepreneurs hna caah a herh mi rianttuannak hmunhma hna, ti le mei kong hna le capital (၇င္းနွီးမတည္ ေင ြ) kong hna hi hluttaw chungin ka norpi hna lai.\nZungthiammi minung tampi zong an um ko; kan ram chungah thinglung tampi kan ngei. Hi kan thinglung hna hi rianṭuannak hmun; setthilri tlamtling tein an cawk khawh nakhnga kan bawmh khawh hna ahcun furniture ṭhaṭha ser in, ramchung ramleng ah kuat kho ding kan si. Cu ti kan tuah khawh ahcun atu kan chim lengmang mi kawl pawl bochan loin a nung kho tuk mi kan si. Hluttaw lei nih mizapi ṭhanchonak caah a dirhkamhtu phung (upadi) hna ser chuahpiak a herh. Cucu bia tak tein keimah nih siseh; CNLD hluttaw palai vialte nih kan nor ko lai. Atu ahcun kan thinglung hna zong Chin mipi nih colo in miphun dang nih an i lak dih mi nan theih ko lai.\nNihin ah kan Chin miphun a min chiatertu bik cu ziknawh eihmuarnak (corruption) hi a si. Hihi bia tak tein ka doh lai. Acozah rianttuan ning zohfeltu dingah Chin state ca hrimhrim ahhin committee tuah ding a si. An rianttuan ning transparency a um ahcun corruption cu a zor deuh hrimhrim lai timi zumhnak ka ngei.\nQuality First hi ka kalpi peng lai. Ram mipi caah rianṭuantu ding (Public Service) rianpeknak kong ah siseh; kan herh mi rian ah aa tlak le tlak lo ṭha tein zohfelnak tuah dingin nor khawh kaa zuam lai. Rian hi zuar mi thil (product) bantukin nihin ah rian a kawl mi tampi hmurka in a chuak lengmang, biatak tein doh khawh kaa zuam lai.\nUS Immigration Kong (Chungkhar Laaknak le Thil Dangdang Kong) Theih Herh Taktak Mi\nSalai Ceu Bik Thawng: CNLD Kong Fianternak (Dal-1nak), CNLD, NLD Le USDP Party Kan Idannak


Chin Ramkulh Ah Siangcachimtu 9351 A Chambau Rih – THE CHINLAND POST\nChin Ramkulh Ah Siangcachimtu 9351 A Chambau Rih\nTawk Tling Thang| 2019 June 4| 2019-20 cacawn kum, Chin ramkulh ah siangcachimtu saya/mah minung 9351 an chambau rih tiah kan theih.\nHi kong he pehtlai in Chin ramkulh Social Affair Minister Pau Lun Min Thang nih, “Tukum Chin ramkulh ah siangcachimtu minung 9351 thazaang kan herh chap rih. Ramkomh cozah sin ahcun kan hal cang. Hiti siangcachimtu thazaang a chambaunak a ruang bik cu sianginn dirhmun chapmi a tam ruang le ramthen dang i aa thialmi an um ruang ah a si” tiah The Chinland Post ah a chim.\nChin ramkulh Paletwa peng chung sianginn 118 ah siangcachimtu saya/mah pakhat hmanh an um lo tiah kan theih.\nHi kong he pehtlai in Chin ramkulh cozah bu in chimnak nawlngeitu minister U Soe Htet nih atu bantuk in The Chinland Post ah a chim.\n“Keimah pumpak hrimhrim Paletwa ka va phan. Khuabawi, fimcawnnak zunguk lutlai le siangcachimtu tampi he ton biaruahnak kan ngei. Paletwa peng chung sianginn 118 ah siangcachimtu saya/mah pakhat hmanh an um lo. Cu lawng si rih lo, sianginn 94 ahhin cachimtu pakhat cio lawng an um. Nikum zong ah atu bantuk in cachimtu an chambau ruang ah harnak tampi an rak tong. Tukum zong mah thiamthiam a si”.\n“Tukum cacawn kum ahhin Paletwa peng siangsangrun cachimtu pakhat kha ramkulh dang ah aa thial i pahnih an rak lut. Sianglairun cachimtu hi Paletwa in hmundang ah minung 42 an i thial i 23 lawng an rak lut. Cu bantuk in siangniamrun cachimtu saya/mah 200 an i thial i minung 10 renglo lawng an rak lut. Nikum cacawn kum hmanh ahkhin siangcachimtu thazaang tamtuk a chambau. Cu pin ah tukum ah minung 200 hrawng a thar an i thial chap fawn. A rak lut tharmi le 30 hmanh an tling lo. Cucaah, Paletwa peng nih a rannak in siang cachimtu tampi ngah zokzok kan herh. Atu hmah ahhin sianginn 200 leng cu cacawng kho lo in an um ko. Cu ruang ah ramkomh fimcawnnak zungpi nih a rannak le a tha bik in siangcachimtu rian an kan pekpiak zokzok a herh” tiah Minister U Soe Htet nih a biapeh ah a chimchap.\nTukum 2019 ah Chin ramkulh sianginn dirhmun cawisan chapmi sianginn zapi hi 361 a si, 2018 kum ah sianginn 319 le 2017 kum ah sianginn 221 hi an dirhmun cawisan chap (ေက်ာင္းအဆင့္တိုး) an si tiah Chin ramkulh cozah zung in kan theih.++++\nPrevious Paletwa Sianginn 118 Ah Cachimtu Pakhat Hmanh An Um Lo\nNext Tedim Peng Theizang Khua Pawng Ah Haimual Jeep Aa Let I A Mongtu Pa A Thi


Breaking News: North Korea Nih America Le Europe Ram Pawl Hna Cu Ka Hriamnam Kongah Daite In Rak Um Uh — Salai Ephraim Thawngpang\nBreaking News: North Korea Nih America Le Europe Ram Pawl Hna Cu Ka Hriamnam Kongah Daite In Rak Um Uh\nNorth Korea ram nih cun America he sweden ram khuapi stockholm khua chungah Ca buaicung ton biaruahnak ngeih dingin biachahnak an tuah mi cu a hnawl t’han hnu in October 9 ah America le Europe ram t’hen khat hna cu fak lak in a hrocer t’han hna.North Korea nih cun a thawh i, United Nations Security Council ah North Korea, Pyongyang missile test hriamnam hneksak nak kan tuah mi kongah United States, Britain, France le Germany ram hna nih nan mah thu in ceihkhan nak tuah nan timh.\nCun,North Korea nih hriamnam hneksak nak kan tuah mi kongah nan mah nih nan duh ning paoh in biachahnak le kan kong nan kan ceih awk a si lai lo.nan duh a si ah cun North Korea ram kong si lo in thil dangtu nan ceih awk a si deuh.North Korea ram kong hrimhrim nan ceih lai lo.zeicatiah nan mah thu in biachahnak nan kan tuah piak mi hna cu North Korea caah kan hriamnam t’ha bik tu a si lai tiah a chim.\nNorth Korea UN Ambassador Kim Song nih cun North Korea ram kongah UK, France, Germany hna nih rian an t’uan ning cu a thli in America he thil tuah an i timh mi a um ti cu a fiang tiah a chim.United Nations Security Council chungtel member 15 hna nih cun nai te i North Korea nih ballistic missile test hneksak nak a tuah mi ruangah lakhruak ton biaruahnak cu nizan ah khan an tuah.\nCu lakhruak ton biaruahnak ah cun North Korea UN Ambassador Kim Song nih cun North Korea nih hriamnam a hneksak nak kongah UN Security Council nih thil pakhat khat biachahnak a tuah piak hna a si ah cun North Korea nih an ram humhimnak ding caah thil pakhat khat tuah an i tim t’han rih pin ah a tu nak tam in North Korea nih a hriamnam hna cu hneksak nak tuah cuahmah t’han a timh tiah a chim.Nort Korea hruaitu Kim Jong Un nih cun United Nations Security Council hna sin ah zei dah ka tuah lai ti cu nan mit in rak cuan ko uh.North Korea nih zei dah a tuah khawh ti cu nan i fiang lai tiah a chim.\nTagged Breaking News: North Korea Nih America Le Europe Ram Pawl Hna Cu Ka Hriamnam Kongah Daite In Rak Um Uh\nA Bik In Laimi Caah Cun “Zu” Hi Cu Um Hlah Sehlaw A Tha Bik Ko Hnga Zuding Na Si Ah Cun Rak Rel →\n← America Nih China Ram Chung Company 28 Bak Blacklist Ah A Chiah Piak Hna Pin Ah Germany, Nazi Misual Rual He An I Khat A Ti


Breaking News: Falam Ah Sianginn A Kaimi Siangngakchia 400 Leng An Um! – The Cherry Par\nJanuary 18, 2022 Cherry News\nFalam ah sianginn kaimi siangngakchia 400 leng an um i ralhrang nih security an lak piak dih hna ti si. Chin pyine 9 chungah ralhrang sin sianginn kaimi ah Falam hi an si tiah theih a si. CNDF nih biatak in tuanvo alak lo cun, SAC ngeihmi Myawaddy le MMTV ah uar ngai in ralhrang nih an chimphuan te lai.\nNihin zingka khuan ah Lumbang le Valung khuakar Tuphei ah Chin ralkap le ralhrang an i kap tiah theih si i Chin ralkap nih an nuai ngai hna ti hun theih cu meh thaw lo zong in rawlka thaw ngai. An biakmi khuachia sinah kuat thluah mahding ansi kocuh. Chin ralkap, Fighting.\nMeh thawt le thawt lo hi lungthin nuamh le nuamh lo he aa rak pehtlai ko hih. An hriamnam hi la chih kho leng mng hna sehlw a tha chin chin hnga. Parte khua lei ralhrang cu tlanglam in Lati khua lei ah an kal tiah theih si.Lati khua hi Ngawn ramchung a si. Falam ralkap nih hriam ngan in Parte khua lei cu, voinga nak tlawm lo an vun kah tiah theih si.\nRalhrang mah zat kan thah hna tiah statement an vun chuah ahcun kan i lawm kho tuk hna, mah i ralhrang an thahnak tehte (witness) caah ralhrang hriamnam an vun pholangh chih ko ah lawmhnak akim hlei cuang.\nTamu lei ah private motor hmang in a kal mi palek pawl bomb puah an tong, palek bawi pakhat tel in pali an thi, methal zun thum an lak. Sagaing ramthen, Kalay in Tamu lei ah a kal mi ralhraang kuttang palek pawl nih an i cit mi motor pakhat cu January 17, zaanlei sang ah bomb puah an tong i palek bawi pakhat tel in pali an thi tiah thawng kan theih.\nCu palek pawl cit mi motor cu Tamu peng, Yanlinpai khua le Witoke khua kar ah Bo Zee Kuat hruai mi Tamu PDF Battalion No. 3 nih bomb an puah hna hi a si i palek bawi pakhat tel in pali an thi, meithal zun thum an lak. Cun palek lei he aa pehtlai mi thilri zong an lak tiah kan theih.\nRalhraang pawl nih Kalay – Tamu lam ah hin Private motor, Bus le ke hleihnih ngei motor hna an hman ca ah mizapi nih khual tlawm tikah motor thlalang hon dih ding in Tamu PDF Battalion No. 3 nih thawngthanhnak an tuah.\nChinland Foundation nih Oxygen Plant honnak Yangon um Chin upa hna sawm in tuah. Chinland Foundation riantuannak Chinland for Chin Lives Program hmang in Yangon khua ah tangka sing 2000 renglo dih in 40 liter pawl ni khat ah dur 78 leng a rawn kho mi Oxygen Plant an bunh mi cu nihin January 18 ah honnak siseh, Pathian sin pekchanhnak siseh, an tuah.\nTutan Oxygen seh tuah nakding ah chawva lei in bawmchantu Dr. Hla Aung (Tuluk+Kawl) le a hawile an i tel kho i Yangon um Chinmi upa bochanmi hna an tling. Cun, hlasakthiam Esther Dawt Chin Sung le Laldinthari (Lal Din Tha Yi) hna nih an telpi fawn hna. Yangon khua ah bochanmi Chinmi 400 tluk an i tel kho. Chin COVID-19 Rescue Team (CCRT) upa hna, All Chin Society (ACS) upa hna, Lai Chiatthat Bu, Yangon (LCB) upa hna, Khrihfabu kip in Pastorte le bochanmi upa tampi an i tel kho.\nHi Oxygen Plant hi Yee Shin Company he hnatlak in bunh mi a si i N. Dagon Believes Church Myanmar Central Office pawng ah hrambunh in seh hun a si cang. “Hi Plant hi Chinmi caah nunnak chanhchuahtu Pathian thluachuah si hram ko seh, ti hi kan thlacamnak a si. Hi project tlam a tlin khawh nakhnga ngeihchiah chawva, ruahnak le thlacamnak in a kan telpitu nan dihlak cung ah lunglawmhnak chim cawklo kan ngei. Vawlei tuanbia ah ralpi le raipi tiin kan ton hna.\nVawleipi nih a ton bantuk in Myanmar rammi zong nih kan ton ve i abik in Chinmi pasaltha hna nunnak tampi a liam. Cucu, lungfah bu le tei khawh nakding i sehchih bu in Chinland Foundation nih hi thil kan tawlrel mi hi a si. Miphun kan himnak caah si hram ko seh,” tiah Chinland Foundation President Rev. NC Thawng Tha Thang nih a chim.\nChinland Foundation hi ralzaam hna le COVID-19 he pehtlai in Chinland for Paletwa, Chinland for Tedim, Chinland for Rakhine, Chinland for Cikha le Chinland for Chin Lives tiin ralzaam hna bawmhnak ah siseh, COVID-19 mizaw bawmhchanhnak ah rian a tuanmi an si, tiah kan theih.\n← Vawlei cung ah khrihfa Ram a si mi hna hi, an mah tein a i uk dih hna!\nMajor General Tun Myat Naing; khat le khat miaknak a ummi le man a ngeimi hnatlaknak si kho seh! →


Russia ah Min Aung Hlaing a phan | THE CHIN EXPRESS\nNizaan aa thawh lai ah Naypyitaw ralkap vanlawngtual ah an thlah lio\nMyanmar uknak firtu ralkap bawizik Min Aung Hlaing cu humhimnak meeting kai dingin nizaan ah Russia khualipi Moscow a phan. February 1 ah uknak a fir hnu in avoi 2nk Russia a tlawn si.\nMin Aung Hlaing nih mipi thimmi cozah NLD uknak a chuh thokin Myanmar ram cu nihin tiang buainak le tuarnak lawngte in a khat.\nMifir le lainawng ‘Min Aung Hlaing cu Ramkip Himnak caah Moscow Meeting (MCIS) kai dingin Zarhpini ah Naypitaw in vanlawng in aa thawh,’ tiah ralkap media MRTV nih a thanh.\n“Russia Ralkap Vuanci nih a sawm caah meeting kai aa thawh hi si. Vanlawngtual ah Myanmar um Russia Tanzung lutlai nih a thlah,” ati.\nRussia ah zei tiang dah a um lai ti cu a langhter lo. Russia cu Min Aung Hlaing bawmtu le hriamnam a petu asi. UN Security Council nih Min Aung Hlaing dantat kho lo dingin China le Russia nih an khampiak zungzal.\nRussia ah Min Aung Hlaing a phak cang nak kong cu hnu ah Russia um Myanmar Tanzung nih Russia cozah media RIA Novosti sinah a fehter.\nMin Aung Hlaing le a ralkap nih mipi thimmi cozah uknak an chuh hnu in duhlonak langhtertu mipi 870 leng an thah cang hna.\nMay thla zongah, Myanmar Vanlawng Ralkap bawizik Maung Maung Kyaw cu Moscow ah tuahmi ralkap helicopter hmuhsaknak puai ah a kai.\nNizaan tihni (Ningani) ah UN General Assembly nih ‘Myanmar ah hriamnam zuar lo dingin’ vote thlaknak a tuah i ram 119 nih ‘kan lungtling’ tiin an vote. Russia, China, India le Thailand telh in ram 36 nih cun an vote duh lo. Belarus lawng nih ‘kan lungtling lo (zuar ding si ko)’ tiin a vote. Mah hnu ah atu bantukin Min Aung Hlaing Russia a tlawn hi si.\nMin Aung Hlaing cu amah chuahpi mi Myanmar buainak kong ASEAN ram 10 hruaitu pawl he ceih dingin April thla ah Indonesia khualipi Jakarta a tlawng. Uknak a fir hnu in avoi 1nk bik ramdang a tlawn si.\nASEAN meeting ahcun ‘a rannak in buainnak daihter’ ti telh in bia 5 an chah nain Min Aung Hlaing nih Myanmar a kir hnu ah ‘ASEAN biachahmi 5 hi Myanmar nih kan zul rih lai lo’ tiin TV interview ah a chim.\nAtutiang Myanmar rampumpi ah buainak, inn le khua zaamtak, tuarnak, lungfahnak, ngaihchiatnak le thinhunak lawngte in a khat peng ko.


Khah CNF CNA Konglam Ah Lian Bawi Nih A Tial Mi Ah Cun – Chintanbo\nKhah CNF CNA Konglam Ah Lian Bawi Nih A Tial Mi Ah Cun\nJune 4, 2022 admin CHINNEWS 0\nCNF pawl hi nan mah CNF rianhmanh tha te le feifai te hmanh in tuankhawh ttung lo ah. Pengtlang CDF hna ah cun nanrak buai len ve. Kan Dothlen nak ah a kaakip lo in ttang ciao a si nan hei ti mi hi.A dong nak lei ah kan thazang nan funtom kho fawn lo ii Lungrual lo nak ah nan chuah dih ko hi.CNF Chungtal a si Mipoh nih cun CNF riankha zeitluk in dah kan ttuan khawh lai i kan thazang a tthawng lai tikha buai deuh cang uh law a tha tuk hnga nain CNF ah riantuan ding maw nan theih hnga lo zeitin dek a si.\nNan Pengtlang ah nan buai ding mi cu’ Zeitluk in dah kan CDF Ralkap hi hmunkhat te ah kan funtom khawh lai ti kha nan i buai pi ding tu a si deuh .CJDC e nan hei ti le CJDC kha Chin Ralkap thazang tthawng nak ding ah cun zei ngai cu a si lo khah….CNF Chungtal ka si ti ve i Pengtlang ah a buai tuk mi cu. Chin Ralkap CNA hruai tu CNF Chungtel si ding ah cun’ nan i tlak lo tuk ningzah thei pah uh.\nAdang deuh relchap, Vaurawng Zunthil ah Lai mi Chin mi Upa Lungfim deuh le Pastor te cheukhat nih bia an chim tawn ah kawl ralhrang cu kan tei hna lai tiah an chim langmang mi ka hmuh tawn A ttha tak2 cuzawn te ahcun bochan tlak bak an si ko. A mah bel te CDF cu Chin Ralkap CNA ah kan fonh kho hna lai lo a hartuk cang lai an ti.ruah satmat ahcun Kawl Ralhrang hmanh kantei hna lai tiah an chim ngam ko ah cun’ CDF CNA ah kan fawnh kho hna lai lo ti cu kan Pale an lung put ah hin Chin Mi kan lung Aa rual nak ding ah biatak tein zuam nak lungthin an nei bak lo ti hi hmuh khawh a si.\nKeimah karuah ve ning ahcun CDF hi an zaa tein CNA ah kan fawnh khawh hna lo hmnh ah. Tlawmpal te2 in a si khawhChung in fonhtonh hi kan Upa te nih an i zuam ding ah karak ruah tawn hna.Cu si lo in an mah kan Pastor te le Upa te hrim2 nih hin a si khawh lo nak long te in an hmur kaa ah a lang tawn khi liao sh khin a poi tak2 ka rak ti tawn. CDF hi CNA nawlpek tang ah um i zuam uh ti hi Upa pahnih khat nih an chim tawn.\nCDF khi mah le peng nih zohkhenh bu in cun 100%100 bak in CNA nawl pek nak tangah a kal kho naisai lo a har tak2 mi asi .Minung tu cun tlawmpal te in an i bawm tawn ko nain zaa ah Sawmnga hmanh in CNA nawl pek nak tang ah a um kal kho lo. Mah zawng te hi cu kan Upa te nih nan ruahnak nan thlen deuh ii nan kan zuam piak deuh a hau tthan ko. kan nawl ko hna. Crdt: Lian Bawi\nSAC Ralhrang Hna Cu Khah Kahdohnak Ah 80 In 90 Kar Cu Pa Salthahna Nih\nRelcio Uh Khah Kan Pa Salthahna Kong Lam Ah Lian Bawi Nih A Ti Ning Hna Cu


Chin State Hluttaw Ah MP Majority Hmanh A Ngah Kho Lo Ding CNLD Party Nih ‘Cozah Sernak Nawl Le Chief Minister Kan Hal Lai’ An Ti Ngam Khi Mipi Hlen Phunkhat A Si – Chuncha News\nChin State Hluttaw Ah MP Majority Hmanh A Ngah Kho Lo Ding CNLD Party Nih ‘Cozah Sernak Nawl Le Chief Minister Kan Hal Lai’ An Ti Ngam Khi Mipi Hlen Phunkhat A Si\nA Biapi Taktak!CNLD Party Caah Chin Cozah Ser Khawhnak Lam A Um Taktak Maw?1. Chinram cozah ser ding ah MP 13 tal a hau. Ralkap 6, CNLD an thawn lonak Tedim 2 le Tonzang 2 zuh ahcun i cuh ding 14 lawng a tang. Zeiti lam hmanh in CNLD nih 14 chung ah 13 an hmuh khawhnak ding lam a um rih lo.2. Majority lampi ai khar hlei ah 2008 Constitution ning in chief minister cu president nih a thim ding a si. Phundang chim ahcun CNLD party cu president an sinak ding lam a um lo caah Chin cozah ser khawhnak ‘tawh’ an ngei rih lo, pohmah 261 nih tawh a hrenh.3. 𝐅𝐨𝐧𝐡 𝐜𝐨𝐳𝐚𝐡(𝐜𝐨𝐚𝐥𝐢𝐭𝐢𝐨𝐧): Pu Ngaisak nih ‘NLD hi anmah tein rampi cozah an ser khawh lai lo caah tlangmi party an kan sawm te lai, cutikah chief minister, Hluttaw speaker le vuanci hmunhma kan hal ve lai’ tiah a chim.\nA chimmi a dikmi a lo ko. Nain, a taktak ah a si kho lomi khi a si. Aruang cu.Tlangmi party 40 leng an um. An thazaang, an i tinhmi le an duhmi ai dang cio. An policy ai khat dih lo caah tlangmi party vialte khi party pakhat bantuk an tanti khawhnak ding lam a um lo, a taktak ah a si kho lomi a si.𝐓𝐥𝐚𝐧𝐠𝐦𝐢 𝐩𝐚𝐫𝐭𝐲 𝐟𝐨𝐧𝐡 𝐔𝐍𝐀 vs 𝐍𝐁𝐅: Tlangmi party tampi fonh in sermi coalition pahnih(UNA le NBF) an um. UNA hi Shan party ngan bikmi SNLD, Zomi party etc. an i telnak a si. NLD he hawikom an si. NBF cu Shan party SNDP, Pu Zozam le Pu Nothankap an i telnak a si–2010 election ah thimnak a lutmi phu an si.\nPhundang chim ahcun NBF phu cu NLD nakin USDP le ralkap he ai hawikom deuhmi an si.NBF le UNA ah a lut lomi party tampi an um fawn, an duhmi le an tinhmi ai khat cio lo caah an luh lo hi a si.𝐍𝐋𝐃 𝐧𝐢𝐡 𝐌𝐏 𝟑𝟑𝟑 𝐧𝐠𝐚𝐡 𝐥𝐨 𝐝𝐢𝐫𝐡𝐦𝐮𝐧: NLD nih cozah sernak a herhmi MP 333 hi ngah kho sual hlah sehlaw tlangmi party dihlak a sawm hna lai lo. MP tampi zong an herh te lai lo. A sawm ding party cu a hawikom SNLD le Zomi party bantuk khi an si te lai. Suu Kyi le Aung San doh le soisel, Kawlmi huatnak karhter in MP tlin ai timmi party pawl cu NLD nih a sawm hna nak ding lam a tlawm ngai.NLD hi tutan thimnak ah cozah power an ngei chap cang caah 2015 nakin an thawng deuh lai tiah tampi nih an zumh. Kawlmi regions, Kayin, Kayah, Chin, Mon, Shan le Kachin lakah USDP power a zor cang caah NLD an thawng deuh lai tiah zumh a si. MP 333 cu fawi tein an ngah ko lai tiah tampi nih an zum.\nNLD nih tlangmi party a sawm sual hna zong ah Pyine Hluttaw i majority a ngeimi party lawnglawng cozah sernak nawl a pek hna hnga. Party poah chief minister pek ahcun Shan ah cun chief minister 5 hrawng an um a hau hnga. Majority a ngei lomi party cu ‘chief minister’ pek phung hrim a si lo, hal phung zong a si lo.Cucaah, Chin state Hluttaw ah MP majority hmanh a ngah kho lo ding CNLD party nih ‘cozah sernak nawl le chief minister kan hal lai’ an ti ngam khi mipi hlen phunkhat a si.Credit:Salai Lungthli Tum.By :Salai Lungthli Tum.\nHluttaw Speaker Nih Ngaithlem In Mizapi A Kan Hleng Maw?\nUS President Donal Trump Cu A Lo Cikcek Ko Cang!


England Prime Minister Theresa May thleng tu ding thiam asi. – Chin 7 News\nBritish Prime Minister le Conservative Party Leader asi mi Theresa May nih cun ai phuah nak ding afian ter cang hnu ah Conservative Party MP-member hna nih cun nizan anmah lei suimilam 1:00 ah khan Party hruaitu thimnak an nei. Theresa May thleng tu ding thim nak hi House Of Commons ah tuah asi.\nHi i thimnak hi secret ballot hmangin MP hna nih hin me(vote) an thlak . Candidate hi minung 10 an um i, me(vote) 17 ahmu tling lo hna cu an tla colh lai tiah theih asi. Vote an thlak mi chung hin vote ahmu tam cem pahnih hna nih hin hmaizarh ah i, thimnak an nei than lai. july 22 ah cun Theresa May thleng tu ding theih khawh asi cang la tiah an zumh.\nBritish Foreign Secretary thing Boris Johnson cu Theresa May thlengtu ding hna lak ah an zumh bik cem mi asi. Boris johnson nih cun khim asi ah cun October thla chung ah hin Britain hi European Union in chuahter lai tiah akam.ref:MZWN\nMifir pa nih mi Phaisa 3000 afir i,bizu hmai ah cun phaisa atlawm tuk FUCK tiin atial.


A Poi Ko: Laimi Chungin Hi Bantuk Minung Hna Kan Ummi Hi Cu – Chin World News Evening\nMay 29, 2020 Salai Van Chin Celebrity News\nHibantuk thil tuah a hmangmi kan Laimi chungah kan um mi a poi ngainagi. Tutan aho ti theih lomi nih kan fanu Dawt Hlei Tlem min bunh in Facebook account deu a ser. Cucu kan fa kan nau a simi Dawt Hlei Tlem zong nih amah a si lonak fiang tein a langhter i report ka tuah piak cio tuah nawlnak zong a tuah chih.\nDawt Hlei Tum, “Mah fb hi kei mah ta si lo in mi zei dek nih ka min hmang in an i tuah caah Report tuah ka bawm zok zok u law pls. This Facebook Is Not My Facebook.Pls Help Me To Report Quickly. Thank You So Much And I hope You guys all are safe. I hope You Guys Are Doing Well. Love You Guys,” tiah a ṭial.\nNaite zongah hlasakthiam Sui Hlawn Rem hmanthlak hmangin online ah mipi dehcawhnak an rak tuah bal cang. Atu ah hiti bantukin kan fanu Dawt Hlei Tlem ngakchiate a si rih. A cungah hi bantuk thil an tuahmi hi cu a poi taktak. A tuahtu zong nih khuruat kho lo, mi hrokhrol taktak a si ti a fiang ngaingai. Khrihfa zumtu ka si ai timi nih cun hi bantuk in midang cungah thil tuah hi cu a ngamh zong kan ngamh awk a si loh.\nAn add cio te hna lai caah mipi nih report tuah rak bawm cio dingin kan in sawm hna. Amah le ngakchiate a si rih tikah ahmailei karhlannak ah a don khotu thil pakhat zong a si. Zeica dah an tuah ti tu theih a silo. A poi bak ko.


Kawl Ralkap Sual Tuk Ruangah A Celh Ti Lo i Ralkap In A Chuak Mipa Biachimnak hi rak zoh ve hmanh. – Kawltu Team\nNihin Surkhua Ah CDF nih Ralkap Sakhaan le Thilri An Khanghmi Pawl. (+Photo)\nVuachawng Khua Pawngah Ralkap Le KIA An I Kap!\nTulio Hakha University Thawngpang!\nRalkap Nih Dawr Pathum Chungin Thil Tam Tak Tak An Fir!\nNihin CNF An Headquarter In An Chuak!\nKawl Ralkap Sual Tuk Ruangah A Celh Ti Lo i Ralkap In A Chuak Mipa Biachimnak hi rak zoh ve hmanh.\nMarch 17, 2021 March 17, 2021 Amon Ka Si\nA lungput uar a um kho tak tak. A chimmi theih ahhin biatak tein ngaih a chia ko. Shing Ling nih ,Ralkap in a chuah mi nih hin Phung a buar mi a um ti zong ai thei ko, Cun thih dantat nak a tong lai ti zong hi ai thei ko, sihmanhsehlaw zeitluk in dah Ralkap uknak a hmaan lo ti a theih ruangah a chuah tak tho tho rih. Hi ralkap in a chuah hnu zong ahhin a zaam lo. A tu zong hi Yangon ah a um rih ko. A rauh hlan ah an ka hmuh colh lai i, an ka thah cawlh ko lai tiah a chim fawn. Ngaih a chia kho tuk, a mah nih a chimnak Video hi rak zoh ve.\nRelchap: Lung A Faak Tuk Ko Mu.. Kan Laipa An Kan Kah Piak Cu.\nKan miphun hawi, kan unau pa Salai Cung Lian Ceu Kalaymyo ah Ralkap nih an Kah cu celh awk hrim a ttha lo. Kan Kawlram chung mi hna an kah hna le an thih hmanh ah tuar a har kan ti lio ah kan Laipa te an kan thah piak hi cu tuar a har tuk hringhrang ko ee.\nNihin Kalaymyo lamzawhnak ah ralkap le palik nih meithal in an kah hna i Salai Cung Lian Ceu a nunnak a liam. Kalaymyo, Taungphila sang, Sehmuh Zone lamtthen ah meithal in lamzawhtu pawl an kah hna hi a si. Salai Cung Lian Ceu hi Taungzalatt sang ah a ummi a si i, Gilgal Baptist Church chungtel a si.\nSalai Cung Lian Ceu hi lamzawhnak ah aa hrengmi a farnute va bawmh ding in a kalnak ah kah a ton hi a si. Nihin Kalaymyo ah minung 4 meithal in kah an tong i cu hna lak ah cun Salai Cung Lian Ceu hi a lu ah an kah caah a nunnak a liam. Kan hnu zong ah khan Kalaymyo lamzawhtu pawl meithal in an rak kah hna caah minung pakhat a nunnak a rak liam cang.\nCrd- The Chin Jornal/ Van Thawng Thang.\n← Hakha ah Volunteers bakin Mino, Sibawi le Sayamah hna Rianttuan mi Upatnak kan in pek hna!\nA Poi Tuk Ee.. Kan Chin Mino tete 2 hna Inn An Hlam Ti Lo. (Thlacamnak in bawm cio usih) →\nMizoram Chung Vialte Total Lockdown Asi Dih Cang Lai!\nHakha CDF Nih Ralkap le Palek Sakhaan An Kah, An Laak Piak Hna!\nThantlang Upa Pawl le SAC Ralkap A Herh Takmi Ton Biaruahnak an Ngei!\nKNU Le ANC/AA i Bawm In Ralkap Sakhan Pakhat An Lak! (Lungrual in an ttuan tti)\nHakha Thar Ah Kum 60 Si Cang Mi Nuva Telh In Minung 5 An Tlaih Hna!


Baibal Tuanbia: A Kang Mi Burbuk - Jehovah Tehte Hna Web Site\nMoses cu a tuu pawl caah ram kawl pah in Horeb tlang kha a hung phan. Cuka ah cun burbuk pakhat chung in mei a alh hluahmahmi kha a hmuh, asinain burbuk cu a kang fawn lo.\n‘Hi cu khuaruah har awk a si, ka va naih deuh lai i ṭha tein ka zoh tuah lai,’ tiah Moses nih a ruah. A hei naih tik ah cun burbuk chung in aw pakhat a hung chuak i: ‘Ra naih deuh ti hlah. Na kedan kha i phoih, zeicahtiah na dirnak hmun kha hmun thiang a si,’ a ti. Cucu vancungmi hmang in Pathian nih bia a chimmi a si. Cucaah Moses cu a hmai kha aa rak i khuh.\nCu hnu ah Pathian nih: ‘Izipt ram ah ka mi hna cu zeitluk in dah harnak an in ti kha ka hmuh cang. Cucaah anmah kha ka luat ter cang hna lai i, nangmah cu ka mi hna Izipt ram in chuahpi awk ah kan thlah lai,’ a ti. Jehovah nih a mi hna cu aa dawh ngaimi Kanaan ram ah kalpi awk ah aa tim cang.\nSihmanhsehlaw Moses nih cun: ‘Kei cu zeihmanh ka si ṭung lo. Zeitindah mah cu ka tuah khawh lai? Ka va kal hmanh ah Israel mi hna nih: “Aho nih dah a rak in thlah?” tiah an ka ti ko lai. Cutik ah zeitindah ka chim lai’? a rak ti.\nPathian nih hitin na va chim lai:’ “Abraham Pathian, Isak Pathian, Jakob Pathian, Jehovah nih keimah cu nan sin ah a rak ka thlah,” tiah na chimh hna lai,’ a ti. Cun Jehovah nih: ‘Hi cu zungzal in ka min a si lai,’ tiah a chap rih.\nMoses nih: ‘Sihmanhsehlaw nang mah nih na ka thlah tiah ka chim tik ah an ka zumh lo sual ah tah,’ tiah a leh rih.\nPathian nih: ‘Na kut chung i kha zeidah a si?’ tiah a hal.\nMoses nih: ‘Ṭhiangṭhunh,’ tiah a leh.\nPathian nih: ‘Vawlei ah hlonh tuah,’ tiah a ti. Moses nih a hlonh tik ah, ṭhiangṭhunh cu rul ah a cang. Cu hnu ah Jehovah nih Moses cu khuaruahhar thil pakhat a hmuhsak rih. ‘Na kut kha na angkileng chung ah khan vun nok tuah,’ a ti ṭhan. Moses nih a chim bangin a tuah i a kut kha a chuah ṭhan tik ah, hawhra bangin a rang! A kut cu thinghmui zawtnak a ngei mi bantuk ah a cang. Khi hnu ah Jehovah nih Moses cu a pathumnak khuaruahhar tuah khawh nak ṭhawnnak kha a rak pek. A donghnak ah: ‘Hi khuaruahharnak hna na tuah tik ah, Israel mi hna nih keimah nih kan thlah cu an in zumh cang lai,’ tiah a ti.\nKhi hnu ah Moses cu inn ah a tlung i Jethro sin ah cun: ‘Zangfahnak in ka rualchan hna cu zeitindah an si ti zoh awk ah Izipt ram ah kalnak nawl ka pe ko,’ ti in a nawl. Cucaah Jethro nih, ‘dam tein vung kal ko,’ tiah a ti i, Moses cu Izipt ram lei ah cun a kal ṭhan.\nHmanthlak chung i tlang a min cu zeidah a si?\nMoses cu a tuu pawl he tlang cung i a kai lio ah khuaruahhar thil zeidah a hmuh kha chim.\nBurbuk chungin aw nih zeidah a chim i aho aw dah a si?\nPathian nih a mi hna kha Izipt ram in luatter awkah na hruai hna lai tiah a chimh tikah Moses nih zeitindah a rak leh?\nMi hna nih aho nih dah an thlah tiah an hal tikah zei chim awk dah Pathian nih Moses kha a chimh?\nPathian nih a ka thlah ti kha zeitindah Moses nih a langhter khawh lai?\nExodus 3:1-22 rel.\nMoses a hmuhtonnak nih theocratic rian kha tlamtling tein kan ṭuan kho lai lo tiah kan ruah tikah Jehovah nih a kan ṭanpi lai tiah zeitindah zumhnak a kan ngeihter? (Ex. 3:11, 13; 2 Kor. 3:5, 6)\nExodus 4:1-20 rel.\nMidian ah kum 40 chung a um lio ah Moses i zei lungput kha dah aa thleng i Khrihfa bu tinvo hmuh a duhmi hna nih mah in khan zeidah an i cawn khawh? (Ex. 2:11, 12; 4:10, 13; Mik. 6:8; 1 Tim. 3:1, 6, 10)\nJehovah nih a bupi hmangin a kan chimhhrin hmanhah Moses i zohchunhawk a nunning nih zeidah a kan zumhter khawh? (Ex. 4:12-14; Salm 103:14; Heb. 12:4-11)


KAN KHUALIPI HAKHA CU A ZAMTAK MI AN TAM TUK CANG – The Chinlung Post\nApril 16, 2021 admin Local News 0\nKan Chinram khualipi Hakha cu a zamtakmi an tam tuk caah chun lai zong ah a king tuk, a tangmi khuami hna thinphang ngai lengmang in an um i cheukhat cu chawhvah zong an ngamh tuk ti lo. Hi lio ah Mizoram a phan cangmi kan mino lutlai hna nih thaizing Hakha ah ‘silent strike’ kan tuah than lai an timi cu hlawh a tling ngai lai, hohmanh a leng an chuak ngam lai lo.\nNain, ai chawkvakmi an tlawm chin lai caah a thinphang i khua dang or Mizoram a zammi an tam chinnak tu a si sual hnga maw timi cu ruah awk ngai a si. Zei zei a si zong ah lutlai hna an bia ngaih cu a sual lo, tuzing 12-5pm kar Hakha khuami inn leng chuah rih lo ding si lai mu. Credit: Salai Lungthlitum.\nRelchih:Caan zei mawzat rian dangdang ruang ah tulio thil cang ka van bih kho lo, ka van i langh lo caan asau ngai. Kawlram cu ralkap pa he dirh mi mytel company ngeih mi operator wifi lawng in internet onkhawh asi. Mytel wifi ka lak kho ve lo, lak zong ah ralkap pa caah ngunkhuai luhnak asi caah ka duh fawn lo, ramri ka va phanh caan ah india sim Airtel in ka van bih pah hi hi ca hi ka van post.\nAn i thup cu palh tuk asi lo, ralkap nih tlaih khawh lonak hmun le ram India tiang an phak bu zongah vote petu mipi hna hi an i dornak hmun in thazaang zong an van pek hna lo mi hrim hi mipi vote zeirel lo, mipi caah lamkaltu thinlung taktak ngei lomi an sinak ka hmuh tik ah ngaih achia.Thutden sang aa cuh lomi hna tu nih mipi caah heh tiah ral lak ah ralkap kan doh, inn lak ah hlawhfa chom in aa cawm mi tu nih ram caah ralkap doh in lam kan zawh, sifak mi ko hi ram caah athawh zaang mi le aral tha deuh mi kan si nain acovo atlawm bik le harnak tong bik zong sifak mi hi kan si.Azei si zong ah mipi nih ralkap kan tei tik ah thil thar achuak te ko lai tiah ka zumh ko.Credit:Lairam Laipa


HLAWH TLINNAK AN HMU CANG EE, THAWNGPANG TTHATUK A CHUAK – The Chinlung Post\nLainawng Min Aung Hliang le a kut taang ralkap pawl taza cuai ding, International Crime Court (ICC) timi vawleicung biaceihnak sangbik ah chuah pi ding timi cu ICC lei nih an cohlan cang tiah RFA nih a tarlangh. Hramhram in rampi uknak a chut tu Min Aung Hliang le a kut taang ralkap pawl nih ram mipi, tlangcung miphun le Rohingya cung ah an tuah mi nuhrin covo buarnak, thah nawnnak le cihmih nak kong he pehtlai in, International Crime Court (ICC) ah chuah pi ding timi cu ICC lei nih an cohlan cang.\nOfficial tein cohlannak thawng an kan thanh cang tiah NUG Cozah nih August 20, 2021 ah an chim tiah RFA nih cun a tarlangh hi asi. Tutan taza cuainak cu a bik in, Rakhine ramkulh chung, Rohingya miphun cung ah nuhrin covo an buarnak, thahnawn nak le tlaihhrem nak, miphun cihmihnak an tuah mi kong ah a si i vawleicung biaceihnak ICC ah pohmah 12(3) ning in taza cuainak tuah a si.\nCu taza cuainak cu ICC lei nih kan cohlan tiah an kan theih ter cang tiah NUG Cozah nih an chim ti asi. Min Aung Hliang le a kut taang ralkap pawl sualnak, thah nawnnak an tuah mi kong taza cuainak cu July 17, 2021 ah khan official tein, thil kal phungning tein ICC ah phak ter a rak si cang. ICC lei nih cu taza cuainak zong an cohlan cang. Tutan ah a bik in ICC ah kan chim te ding mi cu a luancia caan i Rakhine ramkulh chung, Rohingya cung ah an tuah sermi pawl a si lai tiah NUG lei nih an langhter ti a si.\nCabia dang: AIPA Assembly Ah Ralhrangbu An Kai Termi Cungah ASEAN An Lungtling Lo August 22 in 25 tiang Brunai ram ah tuah ding mi a voi 42 nak ASEAN Inter-Perliamentary Assembly (AIPA) tonpumhnak ah ralhrangbu cu observer in kai nak nawl an pek hna i, CRPH an i tel ve lo nak cungah CRPH an lung a tling lo. AIPA hi ASEAN Parliament ah a sang bik mi parliament phu pakhat a si. I, AIPA rotation chairman Brunai Judiciary council chairman H.E. Pehin Dato Abdul Rahman Taib nih Kawlram aiawh ding min cazin theihternak cu parlianmentary culture phung ningin thawng an kan thanh lo tiah a ti.\nCRPH nih hi tonpumhnak kai dingin CRPH chairman U Aung Kyi Nyunt, Daw Myat Thidar Tun le U Sithu Maung hna cu kai dingin min an pek mi a si.Atu bantukin CRPH sin ah thawngthanhnak an tuah lo mi kongah AIPA chairman thiltuah ning le ASEAN parliament cu democracy phungning he a kalh mi, mipi aiawh nak a um lo mi kalphung pakhat a si.\nCu hleiah AIPA chairman nih mipi thim a si lo mi le, mipi ai a awh lo mi ralhrangbu palai observer ah an pom mi cu democracy phung zah lo nak le ralchiatnak nak a si. Tuah sual, palh mi a um a si ahcun rianrang in silhnalh ding le Kawlram mipi aiawh tu hna sawm an timh a si ahcun meeting kai dingin timhcia kan si tiah CRPH nih a ti. TCP\nTIMH CIA TEIN UM UH AN TI CANG, ANAI TUK CANG EE


NANNIH TAH, AHO ASI NAN KA TI DAH?\nCun a thawh hna i, “Nannih tah, a ho a sin an ka ti dah?” tiah a hal hna. Simon Peter nih a leh i, “A nungmi Pathian fapa, Messiah khan asi,” tiah a ti. Jesuh nih cun, Johan fapa Simon, mi van tha ngaingai na si! Zeicahtiah hi biatak cu minung sinin na hgalhmi asi lo i vancung i a ummi ka Pa nih an pekmi asi, tiah a ti (Mt. 16:16-17).\nBiahmaithi: Jesuh nih a zultu hna cu, “Mi nih Mi Fapa hi aho asi, an ka ti dah?” tiah a hal hna tikah zultu hna nih,”A cheu nih Tipil petu Johan asi, an in ti. A cheu nih, Elijah asi, an in ti, a cheu nih Jeremiah maw prophet pakhatkhat dih asi, an in ti” tiah fawi tein an leh khawh ko nain, nannih tah, aho asi nan ka ti dah? tiah a hal hna tikah fawi tein an leh kho ti lo. Zeicahtiah mi nih an timi kha chimawk a tha ti lo, anmah hmuhning taktak kha chim ding asi cang caah asi. Bible Sianginn ah amah nih a ti, timi cu tampi cawn le rel asi bantukin tampi chim khawh zong asi ve ko. Asinain hi biahalnak nih a langhtermi cu mi nih an ti, timi lawngin a zaa lo, mahnih hmuhmi le theih taktakmi a biapinak kha asi. Kan theih fiang deuhnak dingah a tanglei hna hi kan zoh hna lai.\n01. Saul le Jesuh an i tonnak: Saul cu an biaknak le a Pathian a tanh tuknak ah Khrihfami hna kha a rak hrem hna(Fili.3:6). Asinain kha tlukin biaknak ah aa zuammi kha Damaskas khua pongah Jesuh nih a ton tikah a thei lo. “Ahodah na si” tiah a ti(Lam. 9:5). Aruang cu biaknakmi lawng a rak si i, Jesuh kha a nunnak in arak tong rih lo caah asi. Cucaah Biaknak ah a zuam ngaimi hna le a fel ngaimi vialte hna hi zumtu an si dih lo tinak a langhter. Saul cu Jesuh he an iton hnu, Saul in Paul ah thlen asi hnu lawngah zultu hna sinah a va kal i “Jesuh cu Pathian Fapa asi,”tiah a chimh khawh(Lam.9:20). Cucaah Jesuh sinin phuannak kha nunnak in a ton taktak hnu, nun thlennak a um hnu lawngah Jesuh kong kha fiang tein a chim khawh ti kha kan hmuh.\n02. Kleopas le a hawipa, Jesuh he an i tonnak: Kleopas le a nupi Mary hi Jesuh cu Judah ram Siangpahrang asilai tiah arak hngakmi an si. Jesuh Khrih a thih hnu a thawhthan ni ah Kleopas le a hawipa cu Emmaus khua lei kalnak lampi ahkhan Jesuh Khrih thawhthannak kong kha an iceih len, cu lioah Jesuh nih a naih hna i zei kong dah nan i ceih len ko tiah a hal hna(Lk. 24:17). Jesuh kong an iceih len ko nain Jesuh nih a ton hna tikah Jesuh kha an thei kho lo. Minih an chimhmi le mi dang sinin an theihmi lawng kha an i ceih len ko. Jesuh nih an nunnak ah aa phuang i an lung a fimter hna hnu lawngah Jesuh asi kha an theih fiang khawh ti kha kan hmuh.\n03. Isrealmi le Mana changreu: Mana timi cu Changreu tinak asi lo, “zeidah” tinak asi. Pathian sinin pekmi kha an thei lo ruangah “zeidah asi?” tiah pakhat le pakhat an i halmi biahalnak asi. Cu biahalnak cu “Mana changreu” tiin min ah a cang. Bawipa nih ei awk caah an pekmi asi tiah Moses nih a ti hna(Ex.16:15). Pathian nih kan caah zeidah a tuah timi Isreal mi hna nih an theih lo lio ah Moses nih Bawipa tuahmi a chim khawhnak cu Pathian sinin biathli, Pathian nih a theihter caah asi. Isrealmi nih an theih khawh lonak cu an hrut ruangah asi lo, Pathian sinin theihternak a um lo caah asi ti kha kan hmuh.\n04. Jesuh le Samarianu: Samaria minu cu Jakop tikhor ah ti a van thannak ah Jesuh he an i tong i, Jesuh kha a hmuh fiang tikah khua chungah a va kal i Jesuh kong kha fiang tein a chimh khawh hna, ti kha kan hmuh(Jn.4:28-30). Misifah, mirum, mifim le misual thledan lo, a nunnak in a tongmi paohnih Jesuh kha an hmuh fiang khawh i, an hmuhmi Jesuh kong kha fiang tein an chim khawh tinak a langhter.\nA donghnak: Nihin ah Bible chungah Jesuh cu Messiah asi tiin kan hmuhmi hi kanmah nih kan timi asi lo. Pathianmi hna le zultu hna nih an rak timi asi. Cu bia cu kan zumh i kan nunnak nih a ton taktak lawngah kanmah nih kan timi kha kan chim khawh lai. Mi nih an timi lawng tampi theih le hngalh, cawn le thiam cu Jesuh nih a lung asi lo caah hi biahalnak hi a hal hna nak asi. Zultu (12) an si ko nain Peter lawng nih Jesuh cu Messiah asi tiah a chim khawhnak cu Pathian sinin theihternak a co caah asi. Vawlei ahhin cawnnak le thiamnak lawngin cun minih an ti timi lawng chim a fawi ngai. Cucu cawnnak le thiamnak a herh lo tinak asi lo, zei thil paoh hi nunnak in ton taktak hnu lawngah fiang tein chim khawh asi. Vawlei cungah Bible a thiam bikmi cu Satan asi ko lai. Asinain Pathian a thangthat kho hlei lo. Bible ca hi a thiam lawngin thiam ding si lo.\nJesuh nih Peter kha biatak cu minung sinin asi lo, Pathian sinin asi tiah a ti tikah Thiang thlarau phuannak le theihternak a um lo ahcun Jesuh hi hmuh fiang khawh asi lo tinak a langhter. Peter sinah Pathian nih a theihter bantukin kan nunnak ah Thiang thlarau sinin theihternak kha a biapi ngaingai. Cucu amah kha kan hmuh fiang chinchin khawhnak ding caah asi.\nKan zapi caah Pathian nih thlua kan chuah piak hram koseh. Amen.


Israel Ram Ah A Um Mi Myanmar Miphun Pawl Cu October 5 In Vote Thlak Nak Nawl An Pek Hna Lai – Chin 11 News\nIsrael Ram Ah A Um Mi Myanmar Miphun Pawl Cu October 5 In Vote Thlak Nak Nawl An Pek Hna Lai\nIsrael ram ah a um mi hna Kawlram miphun pawl cu 2020 thimnak ah hin October 5 thok in vote thlaknak nawl pek an si cang lai tiah Israel ram hrambunh Myanmar Embassy Office nih thawngthanh nak an tuah.\nIsrael le Syprus ram ah cozah nih umnak nawl an pek mi hna Kawlram miphun hna cu vote thlaknak nawl a ngei mi poh nih October 5 thok in 2020 Kawlram pumpi thimnak ah vote an thlak khawh cang lai tiah thawngthanh nak an tuah hi a si. Vote an thlak nak ding mi hmun hi Tel Aviv City chung ah a um mi Myanmar Embassy zung ah a si lai i October 5-9 tiang nifatin zinglei suimilam 9: 30 in zanlei suimilam 4: 30 lengmang vote thlak caan a si lai tiah zong an langhter hi a si.\nIsrael le Syprus ram ah a um mi hna chungin vote a pe kho tu ding milu zat zong hi Kawlram chung Election commission pawl nih fiang tein an rak kuat chung hna lai i minung zeizat dah cozah nawlpek nak thawng a phan mi an si le minung zeizat nihdah vote an pek khawh ti zong fiang tein Embassy zung ah an rak kuat lai tiah an langhter chap.\nVote pek ding in a kal ding mi hna Israel le Syprus ah a um mi hna zong nih a biapi taktak mi le philh awk tha loin Embassy zung ah an hmuhsak ding mi hna cu VISA an hmuh nak mi Original Passport le Myanmar hmat-pung-tin original hi an si I philh lo te bak in nan rak i ken chih hrimhrim lai tiah Embassy lei nih thawngthanh nak an tuah mi ah cun an langhter chih mi a si.


Thantlang Tipil Khrihfabu cu a lamkip in philh khawh lo dingmi ka Khrihfabu a si! – The Cherry Par\nThantlang Tipil Khrihfabu cu a lamkip in philh khawh lo dingmi ka Khrihfabu a si. Ka no tein Thlarau hnuktlum a ka dinhtu le a ka sersiamtu ka NU a si. Hmanawk te kan van tthat sumsam in Church School cawnpiaktu, Mino upa, Pastor rrian a ka ttuan tertu Khrihfabu a si.\nTBC ka um chung vialte a ka cawnpiaktu, thaazaang a ka petu, Thluachuah a ka hal piaktu cu Ka Pa Rev. Biak Kam hi a si. Caantling rian in ai dinh hnu zongah Civui kal i meeting kai a fel. Civui kal le meeting kai manh nan teimak lo ahcun, tiah a kan ti tawn.\nPastor rian ka ttuannak ah na Nu Kiki nu thawng in lung hnangam tein rian ka ttuan kho ti kha a chim lengmang tawn i ka uar ngai. A dam lo i a inn dai tang teah siarem tein ai congh hramh cuahmah lio i ralhrang ruangah ralzam dirhmun in a umnak hmanthlak kan hmuh poah ah kan ngaih a chia.\nNihin cu a chuahkehnak khua teah a lu ai phum. Vawlei cungah a dawtu a Pa a Pathian rian a tha bikin a lim ta. Vancung khua ah sunglawi takin an rak donni a si ve lai. Kan in philh kho lai lo ka Pa Ki Ki Pa!\nKa pa cu a kan liam tak ruangmang cang maw? Pathian sin Thluachuahza a kan halpiaktu thlarau in kan pa, na liam thawng ka theih ni ah mitthli he fb cung in kan thlah ve. Ka pa aw, Vailamtah hram na phakpi mi thlarau vialte hna le na hmuhmi tufa vialte hna nih na suiluchin dawhtertu si cang hna lai mu, cu sui khuapi dawh le nuam ahcun!\nA fak ko Thantlang khua pi thih le loh ni ah mit thli a kan hnawt tu ka pu na kal ni cu Thantlang khua pi nih na ruak hmanh kan in hum kho lo ee, a fak hrin hran ko. Liam ruangmang ko cang hna pa khat nu pakhat. Pastor tha, Tukhal tha thinlung le mitthlam ah acuang.Bawipa tangcung ah daitein.\nRev. Biak Kam nih mual an kan liam tak! Rev. Biak Kam hi TABC GS tuan hmasabikmi kan pa a si! Pastor lak dingin meeting bia an chah dih bak ah kan inn ah a ra! Thla a ka campiak! Thluachuah a ka hal piak hmasa bik mi a si!\nPastor cu minung pakhat lawng tuan si lo, chungkhar in tuan a si!\nZeizong te ah nan dirkamh a hau tiah ka nu ka pa ka chungle dih lak bia zaza an kan ruah! Ka nu le ka pa an ilawmh tluk in a ka lawmh pitu pastor tha a si! Dawtmi bochanmi kan pale nih mual an kan liam tak hi cu lung a fak! Sian an um lo tuk ee! Ralzam lio a si caah a ruak te hmanh Thantlang khua ah vui khawh a si lo! A chuah semnak Sihhmuh khua ah vui a si lai! Tantak mi chungkhar caah thlaza campiak cio hna usih! Credit: Elly Elly, Pastor Ca Cung Bik\n← Lunglawmhnak Mitthli a luang!\nMin Aung Hlaing Nih USD Zuar le Thlen In Sipuazi A tuah Cang. →


Sii Thlop Bul Nak A Ngeih Lo Caah Thaw Dawp Nak Peih He Sii Thlop Nak Ding Phaisa A Kawl Mi Tarpa - JM News\nThailand ram ah tarpa pakhat cu sii thlopbul nak phaisa a ngeih lo ruangah a hnar chung i thaw dawp nak peih pi he a zawtnak thlop nak ding phaisa a kawl tiah theih a si, Tarpa cu a zawtnak ruangah a der ngai cang tiah theih a si.\nThaw dawp nak peih cu ka phoih bal lo, Ni fate siizung ah kaa piah peng tiah a chim, A sii man a fah tuk ruangah putar cu harsa ngai in amah tein phaisa a kawl hi a si, Hi kong cu putar nih taxi a mawngh mi aa cit tu (Niramon Shicam) nih social media ah a tar langh.\nCun midang zong nih comments nak ah a hnar chung peih he taxi a mawng mipa cu kan hmuh tawn tiah a timi an tam, Asinain khoika siizung i aa piah cu ahohmanh nih an theih lo bantuk in a thawngpang zong a dai thai tiah theih a si, Atu bantuk in sii thlop nak ding ca amah tein a kawl i chungkhar hnahnawh nak pek a duh lomi a thinlung put cu upat awk a tlak taktak.


Nupi Ngei Cangmi Le Ngei Lai Mi Caah – Salai Kawltu\nNupi Ngei Cangmi Le Ngei Lai Mi Caah\nAugust 27, 2019 salaikawltu 0 Comments\n1) Na Nupi nih na eiawk, nadin awk an serpiak i an pek hlan ah a teh ( test) piak a si cun na caah a thaw maw thaw lo tiah an teh a si. An dawttuk caah a si ti kha thei.\n2) Na Nupi nih thlacam dingin le i pum dingin an fial a si cun lunglawm tein cam ko, lunglawm tein i pum ko. Hi vawleicung lawng I, len ti loin Vanram tiang lenti dingah an duh i an dawttuk kha thei.\n3) Na Nupi nih fale he lente i celh dingin an fial ahcun, Lunglawm tein nafa le cu lente celhpi ko hna, Nafale he dawte le rem tein um hna seh, palefa kar ah dawtnak hri fek chinchin seh tiah an duh hna caah a si kha thei.\n4) Na Nupi nih, Nu dang sinin an ven a si cun lunglawm thanuamtein um ko, mipa tampi an um ko nain, nangmah lengah duhmi le dawtmi a ngeih lo i pa tampi lakah an thimmi na si kha thei. Zumh tlak Nupi a si kha thei.\n5) Na Nupi nih a muisam, a thilthuam kongah an hal a si cun; A thau , a Der ah siseh; Naa dawhtuk, Na tlaktuk tiah chim peng. Nangmah bia chimmi lawng a pakhatnak ah a chiah kha thei. An zumh bikmi a pasal na si kha mu!\n6)Na Nupi cu leng chuah lai ah. aa tamh sau deuh a si zongah lungsau tein hngak ko, na mit hmuh ah dawh lo le mipi sinah na mithmai a chia sual lai tiah a phan caah a si. An dawttuk kha thei.\n7) Na Nupi nih nangmah lawng na leng chuah lai ah, ralring tein Motor mawngh an fial a si cun ; A bia ngai law ralring tein um ko. Lunglawm tein i ton than a duh caah a si kha thei! Nangmah loin nun dam a duh lo caah a si khah!\n8) Na Nupi kha Nangmah ta si, aho ta hmanh a si lo. Cun, na Nupi kha nu a si Kha thei. Sik le velh, hro len zong a hau lo khah, Pa bantuk in a thinlung a Hak lo khah! Daw law, Tha tein zohkhenh law , Nupi le hna i an lu cu, pa Nangmah kha na si , A lu ngeitu na that i na Dinfelnak paoh ahcun Mi nih tihzahmi Nu ah na ser khawh kha thei .\n9) Na Nupi sinah Pasal ngai bantuk in na um i a bia zeiah na rel lo i Nangmah duhnak lawngte tuah na duh ahcun ; Mi nih thangchiat le kong ceih bak na co ding le na hmuh ding a um lo khah!\n10) Nupi a hmumi cu Thil tha a mu mi a si! Cu thil tha na hmuhmi cu a that chinchin i a sunlawi chinchin khawhnak dingah a ngeitu, pa Nangmah nih na thil tha cu na duh i Dawtkhawh chungin Na dawt i, Na Kil ven na zohkhenh a HERH!\n← Online ah US Lai Tlangval Darling Ka Ngei, By Lai Nungak iiPhuannak (Part 1- 4, Full)\nA hla cu a Mak Ko (Lam a fawi te) →


Hakha Ah Bus Nih Minung Pakhat A Pah, A Thi\nTuesday, Feb 09th\tLast update09:28:21 PM GMT\nIraq Ralkap Thong Tampi Nih IS Lakmi Mosul Khua An Ngiar\nGermanay Ah Tlanglawng 2 An I Pah I Minung 9 An Thi\n'Arfi Teuh' Nih India Pa A Tlak I A Thi\nIS Tuknak: Arab Ram 2 Nih Syria Ah Ke Ralkap Thlah An Timh\nHakha Ah Bus Nih Minung Pakhat A Pah, A Thi\tSaturday, 18 May 2013 16:59\tGlobal Chin News\tHakha Dawrthar sang ah bus nih atu zanlei ah kum 58 nu a pah sual i, a thi colh. Bus a chak tlaih khawh a si lo ruangah cu thil cu a chuak.\nNihin zanlei sml. 2:00 hrawngah, Rev. Thawng Hmung bus nih Dawrthar Kaihsit sang, Kah-ngiah-nah zung hmai ah Pi Ngo Va (Ngun Vang) a pah i, mual ah a liam. Rev. Thawng Hmung a naupa Ceu Awr nih a mawngh. Bus cu a seh nung seh tiah hawi nih an nam hnu ah, a chak tlaih khawh a si lo i, cu thil cu a cang tiah The Hakha Postnih a ṭial.\n"Pi Ngo Va hi a taksa lawng si loin, a kut le a lu zong faak ngai in, ai khawng" tiah Hakha sii-bawi a chektu nih a ti.\n"Pi Ngo Va a pah hlanah Pu Kyaw Myo saikel sernak dawr hmai i a dirmi Tuluk saikel pathum a phah hmasa i cu saikel pathum he tiah Pi Ngo Va cu pah chih a si. Pi Ngo Va hi a hmun ah a dih colh. A ruak cu Hakha siizungpi ah an kal pi i Siibwai te nih an chek dih hnu ah inn ah an tinpi colh" tiah The Hakha Post nih a ti.\nPi Ngo Va hi Ngaphaipi khua pawng Faartlang khuami, fa (7) ngei, a va nih a thih tak cangmi a si. A fale he Hakha ah kum 5 khuasa cangmi a si. Dillo sang ah a ummi a si. A fapale 2, US ah, a fapa pakhat le fanu pakhat Faartlang ah, a dang a fapa pakhat le fanu pakhat, Hakha ah, a fanu pakhat Malaysia ah an um.\nThaizing May 19 zanlei sml. 2:00 ah Ruavazung thlanmual, Hakha ah a ruak vui a si te lai tiah The Hakha Post nih a thanh.\n389\tGermanay Ah Tlanglawng 2 An I Pah I Minung 9 An Thi\n223\t'Arfi Teuh' Nih India Pa A Tlak I A Thi\n488\tIS Tuknak: Arab Ram 2 Nih Syria Ah Ke Ralkap Thlah An Timh\n714\tUK Ram Ah IS le Paris Puahnak Hruaitu An Lut\n668\tWe have 1969 guests online\tLaica Kong


Laudato Si | Radio Veritas Asia\nLaudato Si’ (On the care of Our Common Home) kumpi tlin Thawng theihternak\nGen. 2:15 “Cun Bawipa Pathian nih mipa cu a lak i Eden dum chungah cun dum cu a thlawh awk le ven awkah a chiah.”\nPope Francis nih vawleicung um Catholic Khrihfa vialte hna sin zongah (Laudato Si’) zarh tiin May 14-24, 2020 ah theihternak a tauh `than.\n“Hmailei a umte hnga ding mi kan fale hna caah zeibantuk vawlei dah ro vuih ta na duh hna?” tiin Pope Francis nih biahalnak zong pakhat a tuah.\nCuasicaah hi biahalnak he pehtlai in Laudato Si’ (On the care of Our Common Home) zarh tiah May 14-24, 2020, a kum (5) nak ah hin vawleicung huap Catholic Khrihfa vialte hna zong nih biatak tein i tel khawh cio dingin sawm cio kan si.\nAcunglei ah langhter a si cang bantukin Hakha Diocese chungum Catholic Khrihfa vialte hna zong nih mah le umnak Parish, khua, innchungkhar cio in siseh, pakhat cio in siseh thingkung kan cing cio hna lai tiah keimah pumpak zong nih kan theihter `than hna.\nNote: 14-24 May, 2020 nithla cu Laudato Si’ zarh tiah theihter a si ko nain kan Chinram kokek umtu ningcang zulh in Hakha Diocese chungah 14-24 June, 2020 thla tu ah Laudato Si’ zarh tiin kan hman hna lai. Parish hruitu Siangbawi hna le Bupi rian`tuantu upa hna hruainak in tuah a si lai.


Federal Army Pawl Cu Kawl Ralhrang Hna Doh Ding In An Kal Cang Lai.An Nupi Fanau Le Hna He I Thlah Nak An Tuah Cang. – Chintanbo\nFederal Army Pawl Cu Kawl Ralhrang Hna Doh Ding In An Kal Cang Lai.An Nupi Fanau Le Hna He I Thlah Nak An Tuah Cang.\nApril 5, 2021 admin MYANMAR NEWS 0\nKawlram chung ah buai nak hram a thawk cang lai.Nihin March 5/4/2021 niah hin,National Armed Force (Federal army ) kan timi hna nih cun, an nupi le fanau hna he i thllah an tuahter cang hna tiah theih asi. hi thil hi anpu le ralbawi hna nih official bak in an tuahter mi hna a si caah kawl ram record ah cun a um bal lo mi a si tiah an chim.\nHi Federal army hna nih hin, ral cu an doh taktak cang lai caah,National armed force hruaitu hna nih cun, an ralkap hna cu, zalong tein i thlah nak caan cu an pek mi hna a si i, lunglawmh nak in i thlah nak silo i, ngeihchia bu tein an nupi le fanau hna long silo in, an chungkhar hna he zawng mitthli tla cung in,hi caan hi an hmang tiah theih asi.\nKawlram ralkap hna an bia le ka hi an mak tuk ko.kawlralkap Uico hna nih cun,April 1-30 tiang cu i kah lo ding in, thong kha an rak thanh ve cang nain, cu an thong thanh cu anmah lila nih an buar i,i kah nak cu an chuah ter lengmang ko.Sihmanhsehlaw, kawl ralkap hna bia le ka hi cu,hau hmanh nih zumh taktak mi a rak si lo.kan sikhawh chung in thlacam in bawm cio hna u sih.\nCredit : Yg MZ\nRakhine Army Bochoh Tun Myat Naing Nih Cun, Kawlram Ralkap Hna Cu,ZohChia Khenhru In A Tuah Cang Hna.\nKawl Ralkap Nih An Palh Nak Le An Tuah Sual Mi An Theih Ko Nain,An Ti Hram Hram MI Si Cang.\nSAC Ralhrang Nih Thla 10 Tiang Ah Zeihmanh An Tuah Kho Rih Lo\nAtu Lioah Ralhrang Nih Chin Mi Lungrual Lo Dingah An Hman Bik Mi Hi Ralring Cio Hna U Sih\nKalay PDF Sakhan Ah Ralhrang Nih Sii Sayamah An Tlaih Mi Hna Update


US Air Force hna nih B-21 Strait Bomber 2 long si lo in 5 an tuah mi asi, – Kawltu Team\nSeptember 23, 2021 September 24, 2021 Pu Tawn Mang\nUS Air Force hna nih B-21 do-it-all long-range, next-gen stealth bomber, hi conventional & nuclear weapons ken veve khawh ding in tuah mi asi, B-1B & B-2 bombers hna thlak khawhnak ca ding ah tuah mi, Air Force’s hna nih B-21 hi 200 ngeih an timh mi asi, pakhat man hi $631 million in dih khawh an zumh mi asi.\nAir Force Secretary Frank Kendall nih Defense contractor Northrop Grumman hna nih Palmdale, California plant ah B-21 Radar strategic bombers 2 tuah bantuk in report asi, nain 2 si lo in, 5 an tuah mi asi tiah report ah langhter asi, Northrop Grumman nih hin B-21 flight test hmasa bik can ding hi, an chim duh lo nain 2025 & 2027 karlak hrawng ah service manh asi lai ati, Air Force Secretary Frank Kendall achim mi asi.\nAs I speak there are now five test aircraft being manufactured on the B-21 production line at Air Force Plant 42, You will never hear me make optimistic predictions about programmes. All programmes have risk and the same is true of the B-21, but at this point at least, the programme is making good progress to real fielded capacity,\n2021 kum hram thawh hrawng ah khan B-21 hi 2 tuah lio asi tiah langhter asi, US nih Bombers hna hi China, Russia, North Korea & Iran hna ah an zuang ter hna tawn khi asi, Northrop B-2 Spirit bombers pakhat hi $2.1 billion asi, Cold War lio ah tuah mi Kosovo War 1999 hna ah khan an hman cang, US aggression against Afghanistan, Iraq & Libya hna ah anrak hmang cang fawn.\n← National Unity Government NUG acoyah ram ai awh in vawlei ram 5 hna nih an pawmpi cang,\nNational Unity Government nih an tuah mi Budget US $800 million passed cang mi cu an ngah cawlh lai tiah thanh asi, →


IRALRING CIO HNA USIH, TUCHUN IN AN THOK CANG – The Chinlung Post\nDecember 7, 2020 admin Chin 0\nKalaymyo cu thinphan ngaingai si ko cang. Zawtnak akarh chin lengmang caah mipi vialte hna cu Mask i vuah dingin forfialnak zarhkhat chung an tuah lai ti asi. Kalaymyo cu tulio zawtnak Coronavirus akarh ngaingai cang. Aliamcia Nizan tihni December ni 5 ah khan zawtnak thar a ngeimi hi minung 11 an um tiah an langhter.\nCun Nizan december ni 6 zongah khan zawtnak thar angeimi minung pahnih an hmuh tthan rih hna. Coronavirus zawtnak angeimi chungah damnak tlamtling ahmumi Nizan ah an chuahtermi hna hi minung panga an si. Cun atu ah zawtnak angeimi thlopbul cuahmah mi hi minung 55 an um tiah Kalay IPRD nih an langhter. Zawtnak i chawnh khawhnak hi a phunphun in a um.\nSihmanhsehlaw coronavirus i chawnhnak dingah a fawi bik mi cu Hnar le Kaa hi asi. Curuangah Mask i vuah hi tulio zawtnak irunvennak ahcun attha bik in a biapi bik mi asi tiah an chim. Cucaah leng kan chuah tikah mask hi ahopaoh nih i vuah peng ding mi asi i, hihi zawtnak a karh lonak dingah abiapi taktak mi asi tiah nawlngeitu hna nih an langhter chih.\nKalaymyo khuachung ah mikip nih leng an chuah tikah Mask an i vuah khawhnak dingah zakhat ah zakhat Mask vuah dingin forfialnak an tuah. Tuchun in hi cawnpiaknak le forhfialnak cu thok a si cang i, hi campaign ah hin Mask i vuah loin leng a chuakmi hna cu Mask pakhat peng an phawt hna ti asi. Cun a caw khomi hna cu Mask 50 ah thongkhat in an cawkter rih hna tiah an chim.\nInn chung i erhkhumh timi hi minung tampi hna cu khuasak tuntuknak ah ahnursuan hna. Cunak cun leng chuah tik paoh ah philh lotein Mask i vuah hrimhrim ding tiah an chim.Tu tan ah hibantuk in 100% Mask Campaign an tuahmi hi General Administration, Health Department, NGO tthenkhat si hnaseh cozah rian attuanmi hna nih an tuahmi asi. Tuchun in thok asi i, December ni 13 tuah asi lai tiah an langhter. Credit IPRD Kalay. TTP


Thimfung An Rel Cuahmanh, Trump Nih Teinak A Hmuh Lai. A Ruang? – Chin World News Evening\nThimfung An Rel Cuahmanh, Trump Nih Teinak A Hmuh Lai. A Ruang?\nNovember 4, 2020 November 4, 2020 Salai Van World News\nBy Hrambik Lian: US thimfung an rel cuahmah i atu tiang boruak zoh in, Trump nih teinak a hmuh lai, tiah ka ruah. Atu taktak i a result cu: Biden – 207 le Trump-148 an si. (Hihi Media phu dangdang nih an tuakning aa dang deuh cio). A tanglei ah 2016 thimnak result le atu 2020 atu tiang ah thimfung rel cangmi hmanthlak a si. 2016 lio ah Democrats pawl nih an teinak state cu an tam deuh an rel cang khih.\n2016 ah khan Pi Clinton nih electoral vote 227 a rak hmuh i atu tiang ah Biden nih 207 teinak a hmuh cangmi leng ah khin tampi a hmu chap ti lai lo. Trump nih teinak a rak hmuhnak hmunhma tam deuh a tan rih caah ruahchannak a sang ngaingai. Trump nih tei dawh dang in a lang cang! Biapeh: Result zong fiang tein a chuah khawh rih lo caah lungsau tein hngak rih ko hna usih.\nRelchi>>>>Nizan Rihkhawdar I Thahnak Kongah A Hnu Bik Thawng Fiang Langhter Si Cang: Nizan zanlei suimilam 5:30 i, Rih ah i thahnak a cangmi kongah thil sining fiang tein an langhter cang. Rih pawngah a ummi Telephone Tower a zohkhanhtu Pu Pianga Kum 45 cu Mindat miphun asimi Tluangte ka si tiah ai timi nihttihnung taktak in a thah. Tluangte a ka si tiah aitimi hi kum 40 hrawnghrang minung a si i, amah hi Budhist biaknak in Khrihfa ah ka lut tiah ai timi asi.\nNizan ttihnung thahnawnnak konghe pehtlaiin Rih khua i, YMA president asimi Vana nih thawngzamhnak sin ah a chimmi cu, thahnawnnak atuahtu Tluangte nih hin Pianga le a nupi hna cu Pathian bia a chimh hna. Asinain Pathian bia a chimmi pawl cu pianga a nupi nih a dik lo, Pathian bia na chimning cang hi adik lo tiah an pa cu kan lawi lai tiah lawi asawm.\nCuticun a nupi nih an pa cu a lawitak. Cu hnu ah Tluangte nih hin an pa cu a rak thah i, Lunggyi in thil aiput i, Tower chak ah a ummi Ralkap umnak camp lei ah kal ai tim. Aiput mi thil cu thisen a chuah caah tthenkhat nih an lunghrinh i, palek sin ah theihternak an tuah. Palek pawl nih an vun check tikah ah cun minung lu arak i put kha an hmuh.\nCuticun palek pawl nih an tleih colh ti asi. Palek pawl nih an chimning ahcun Ralkap umnak le Rih khua chuahtak hi angamh lo tiah an chim. Cun a thahning konghe pehtlaiin an chim rih mi cu thingin voithum a tuk hnu ah alu hi atan tthan tiah an chim. Mithattu Tluangte timi hi Rihkhua le Tio karlak ah Tivate ah Rawra laknak hmun ah rian attuanmi a si.\nNizan tihni zongah khan mithattu pa hi phungki pawl he hmunkhat ah an um tti tiah an chim chih. Thahnawnnak atuahmi konghe pehtlaiin amah mithattu nih a chimning ahcun hi thil ka tuahnak aruang cu pathian nih tuah aka fial mi asi i, Budhist lutlai hna sin ah minung lu put dingin aka ti caah ka tuahmi asi tiah a chim. Cun hi thil atuah dingmi zong hi note book ah attial chih tiah an chim.\nHi ttihnung thahnawnnak konghe pehtlaiin khuami hna cu an lung afaktuk in an thin a hungtuk caah palek pawl hna cu khuami mipi rak chuahpi uh a muisam tel kan zoh lai ti tiangin an au hnawh tiah an chim. Tutan ah ngeihchiatnak a tongmi chungkhar sihna seh khuami vialte an ngeihchiatnak Pathian nih hnem ko hna seh. Credit:MSR\nNizan Rihkhawdar I Thahnak Kongah A Hnu Bik Thawng Fiang Langhter Si Cang\nBy Teirial Caṭialtu: 𝗧𝗿𝘂𝗺𝗽 𝗡𝗶𝗵 𝗨𝗦𝗔 𝗞𝘂𝗺 𝗟𝗶 𝗨𝗸 𝗧𝗵𝗮𝗻 𝗟𝗮𝗶!


Mipi nih Thlacamnak in bawm cio hna usih!! Matupi ah Pastor Pa le Mino 3 an tlaih hna. – Kawltu Team\nMipi nih Thlacamnak in bawm cio hna usih!! Matupi ah Pastor Pa le Mino 3 an tlaih hna.\nMarch 11, 2021 March 11, 2021 Amon Ka Si\nMatupi zong ah pastor Van Bawi Thawng le mino pathum Sai Nawlar , Swam David le Salai Amon hna cu ralkap nih March thla ni 10 zaan ah an tleih hna.\nNi hin March 11 zong ah zing 9am in zaan 7pm tiang biaknak lei bukip pastor hruai tu hna le mipi ii fonh in chuah piak ding ah nawl nak le aamah khan piak ding in an nawl hna nain ral kap lei nih an duh lo .\nHim ten le dam ten an chuah khawh cio nak hnga thla cam nak in bawm cio hna uh sih.\nCrd: Chin Post.\nRelchap: Kawl Ralhrang Tazacuai Ding in Upadi Thiamsang Tak Tak Bu An Hlan Cang Hna. (GOOD NEWS)\nRobert Volterra le Alvaro Nistal hi International Criminal Court (ICC), International Court of Justice (ICJ) le a dangdang vawleicung biaceihnak zung pawl ah ram tampi aiawh in rian a ttuan cangmi hmuhtonnak ngei upadi thiamsang an si hna.\n← Ralkap le CNF/A kar Camp Victoria ah Thil A Cang Mi Thawngfiang A Chuak Cang!! (CNA An Rak Men Lo!)\nRalkap le Palik an Zer chin cang hih! Ralring awk tak tak. (Rak share cio uh..) →


GOOD NEWS: NUG NIH TANGKA AN LAK KHAWH CANG - TIMES OF CHIN NEWS\nGOOD NEWS: NUG NIH TANGKA AN LAK KHAWH CANG\nPosted By: thawngthawng February 21, 2022\nRalhrangbu nih an kham caah Czech Republic ram bank pakhat nih a hrenmi tangka US dollar vialte cu Czech cozah nawlpeknak bantukin NUG nih an chuah khawh cang tiah theih a si. Naite ah NUG cozah ṭuanvo ngeitu hna lei Czech ramleng vuancizung upa hna tonbiaruahnak an ngeih hnuah atu bantukin NUG nih an tangka an chuah khawhnak hi a si.\nNUG cozah nih dohthlennak caah tiin ramleng ah bawh an halmi le tangka catlap (bond) an zuarmi he pehtlai in Czech le Singapore hrambunh bank cheukhat ah bank account an on. Bawmh an halmi le tangka catlakp 9bond) an zuarnak in an hmuhmi tangka hna cu dohthlennak ah hman dingmi an si caah bank nih tangka chuah piak lo dingin ralhrangbu nih an kham caah bank hna zong nih NUG tangka cu an hren piak hna.\nNUG hruaitu hna nih cun bank ṭuanvo ngeitu hna sinah thilsining an chim lengmang ko nain an chuah piak duh hlei hna lo. Cucaah Czech ramleng vuancizung upa hna he tonnak an ngeih hnuah thilsining an chimh hna i cuticun NUG tangka cu chuahnak nawl an pek hna hi a si. NUG hruaitu pakhat nih cun “Tangka kan chuah khawh cang caah a herhnak zawn ah bawmhnak zong kan pek khawh pah cang lai” tiah a chim. Credit: The Chin Post.\nCNF/A Sakhaan Camp Victoria ah Chin Miphun Ni an Tuah. Nizaan February 20, a kum 74nk Chin Miphun Ni cu CNF/A Headquarters Camp Victoria zong ah tlamtling in an tuah, tiah thawng kan theih. Biachimnak, Hlasaknak le Laipaih zuamnak zong an tuah hna. Guys from Chin hlasatu Benjamin Sum, David Lai le Thawng Bawi zong nih an telpi hna. TCJ


ChinChin PekThang Bia Cah Hi Rak Ngai Ve + Video - The Chin Celebrities\nChinChin PekThang Bia Cah Hi Rak Ngai Ve + Video\nSeptember 18, 2020 2 min read hleicung@gmail.com\nPu lian uk 1990 thimnak ah hakha peng aiawh in mp independent a tling mi le chin mino aiawh in ne win sin ah federal proposal federal kong ruahnak peknak a rak tial i ralkap cozah nih saupi thong an rak thlakmi pu lian uk nih cnld candidate dihlak telh in pu siang mang.\nMai chinchin pekthang le salai van bawi lian lungtlinpinak endorsement a kan tuah. Pu lian, pathian nih damnak le cahnak pe chin ko seh. Miphun caah kan pacan pakhat a simi pu lian uk cung ah kan i lawm. Crd: ChinChin PekThang\nCNLD MP cuh mi sayamah ChinChin PekThang nih cun hi tin chin miphun hna sin ah a chim tha te rak ngai ve law na fiang ko lai chin mi cu sifak kan si ko nain mi kut tang ah kan pi le pu chan in an rak um bal lo i cun kan lung phut hi i theng hna uh si.\nCun chin mi phun nih mah le mah doh kar nak kan ngei ding asi lo pin ah kawl hman nih chin mi phun cu zuta mi miphun tiah a kan ti cu si ca ah kan mi phun chin mi vial te nih kan theih dingah a tang video hi rak zoh law rak ngai ve hman uh.\nPosted by ChinChin PekThang on Thursday, 17 September 2020\nEsther Dawt Chin Sung Advertiser Aphan Kho Ve


Ralhrang Nih CNA Kan Ralkap Hna An Rak Tih Tuk Hna Ning Cu Zaangfak An Si – Lai Lungrawn Post\nRalhrang Nih CNA Kan Ralkap Hna An Rak Tih Tuk Hna Ning Cu Zaangfak An Si\nNovember 22, 2021 November 22, 2021 admin Thawngpang\nPaletwa Peng ah CNA Ralkap an Phan an Ti caah SAC Ralhrang nih Khuate Cheukhat ah Ralkap Thazaang Chap Paletwa peng chung ah CNA ralkap an phan timi thawngpang ruang ah SAC ralhrang nih khuate cheukhat ah ralkap thazaang chapnak le runvennak chah khun in laknak an tuah tiah khua upa pakhat nih The Chin Journal ah a chim. CNA ralkap an phan an ti i ralkap thazaang chapnak le runvennak a hlan nakin chah khun in laknak pawl an tuah. A bikin Paletwa he meng 8 hrawng a hlatnak Thamantha khuate ah thazaang an chap ngai. Khuami pawl zong zinglei sml. 8:00 in zaanlei sml. 4:00 karlak lawng lengchuah onh an si tiah a chim.\nThamantha khua pawng Tingletwa khuate zong ah SAC ralhrang an um i kiangkap khuate pawl ah zaantlai hnu checknak tibantuk zong an tuah tiah a chim chap. A luancia November 9 zong ah khan Matupi Sami larlak ah CDF Paletwa nih SAC ralhrang pawl an kah hna i ralhrang 11 an thi tiah thawng an rak chuah The Chin Journal.\nRalhrang Nih Sual Nak Ngei Lo Ngunt Ngunt Palh Sual Ruang Ah Meithel in An Kah Thah\nPDF Kan Ralkap Pawl Nih Ralhrang Caah Rit Nak A Phurh Piak Tu Hna An Tlei Hna


A RALTTHA BAK MI SALAI DO KHAR A HOLH CANG, KAN RALTTHA SEH – The Chinlung Post\nA RALTTHA BAK MI SALAI DO KHAR A HOLH CANG, KAN RALTTHA SEH\nFebruary 5, 2021 admin Local News 0\nKan raltha seh! Atu kan ttih ahcun kan tefa chantiang An ttihnak lawngte in a khat lai USDP ah a lutmi ramkhel palai pawl le dirkamhtu pawl nih USDP chuahtak hrim U. Aruang cu USDP nih ralkap uknak an laknak kongah ka cohlan, ka dirpi tiah thawng a thangh!Teinak a hmumi NLD minung 70 nih Naypyidaw ah Hluttaw Caanhman meeting an tuah lio ah NLD party in teinak ahmutung i mipi ca’h riantuan loin a um mi NLD palai pawl NLD party in chuak ulaw ramkhel rian hrim in idin u!\nRalkap a tuahsernak hi NLD uknak achuh/ DASSK an huat caah a si tiphun in DASSK le NLD huat ruangah keimah he ka pehtlai lo(sanlo), kei cu CNLD(adang ramkhel party) ka si tiphun in a ummi Ramkhel palai pawl ramkhel rian in idin u. Cubantuk lungput ngeimi mipi nan um ahcun nan lung i thleng u!Uknak nawl kan sungcang kan pi DASSK an tlaih cang zeihmanh tuah awk a um tilo tiah dai tein a ummi NLD ramkhel palai vialte ramkhel palai rian in idin u.\nCubantuk lungput ngeimi mipi zong na lung i thleng u! Tho usihlaw, lungrual tein doh usih! Nihin Ralkap nih Uknak a lakmi cu mipi nanglekei pumpak nih kan ngeihmi nawl an la tthan dih a si.Nihin mah pumpak miatnak caah ralhrang ralkap pawl he rian a ttuantu poh cu tuanbia cauk ah zohchia in an tangtak te lai. Khuabawi dirhmun chuah tak usih, Cozah rianttuan loin i din rih usih, Ralkap uknak tangah ttuan dingmi rian poh Company pawl nih chuah tak dih usih.\nMino kip nih zeidah tuanbia nih rian a kan khinhmi teinak hmuh ding tiang in ka ttuanhrim lai tiah ready tein um cio usih. Nihin na ttih ahcun na tefa chantiang an ttih peng lai,tuni ah ttih hrim loin kan tefa caah ttih le buai herh lonak ramcu rosung bantuk in chiahtak khawh kan i zuam hna lai. “Atu lio darkhuang tumnak in siseh, Facebook ah duhlonak langhternak in siseh” pello tein telve hrim usih!Araohlan ah mipi lamzawhnak a um lai cutik zong ah telve khawh izuam hrim usih! Credit: Salai Dokhar.\nBIDEN TUTAN BAWMHNAK CU LAIMI TAMPI NIH CO DAWH SI TI LO


Kalaymyo:Royal City siizungah riantuan tu daithlang ruangah hngakchia chuak ka athi , Chungkhar nih lungfahnak an chim.. – Vaurawng\nKalaymyo:Royal City siizungah riantuan tu daithlang ruangah hngakchia chuak ka athi , Chungkhar nih lungfahnak an chim..\nPosted By: vaurawng.com October 24, 2020\nKalay Myo i private siizung minthang simi Royal City ah nurse le riantuantu daithlang raungah fasem chuak ka cu athi , hi kong ahhin chungkhar lei in an i lungsi kho hrim lo , siizung riantuan tu vialte nih theih dingin ca an tial .\n19.10.2020 zaanlei 5 ah nau cu ngandam tein kan ngeih. Asinain achuah i ni hnih asi ahcun hngakchia tu atak a eng (wa) ,22 ni zaan nazi 5 ah hngakchia cu mei em ding in an kalpi .\nA thal in ih ter i em ding simi cu an bok ter. Hngakchia cu an bok ter tlawmpal cu asual len ko . A tap tuk ..a tah thawng kan theih ahhin kan um kho bak lo . Cuti atap chih i minute 15 atah hnu ah a dai . Mei em ahcun bok ter ding asinain riantuan tu nih an zohfel ding kha an rian cu asi .\nA ba ruangah adai mi asi lai tin ruah asi . Tlawmpal ahcun nau cu athi tin an kan chimh , annih riantuan tu caahcun apoi lomi asi ko lai nain kannih chungkhar ca cun afak tukmi asi .\nHngakchia chuak ka ahhin nung damnak tiang cu chim khawh asi lo ,asinain a nu le afa he an chuah ka tein an dam dih ko . Hi cu siizung riantuan tu daithlang ,zohfel lo ruangah asi ko . Upa hmanh minute 15 hnar phih in kan bok ter hna sehlaw kan celh ding asi lo .\nHngakchia chuak ka caahcun chim awk um lomi asi . Hngakchia tak eng ruangah mei em cu kan cohlan ko .Asinain an tuahmi palhnak an i theih ter lomi kongah kan lungfak khunnak asi .\nCredit:John Paul Run Za Lian


Min Aung Hlaing nih thla 5 chung kahdohnak kan ngol a ti mi cu zumhtlak a si lo caah kan lamthluan kan peh rih ko lai: CNF Spokesman Salai Htet Ni – Onlinenungak\nMin Aung Hlaing nih thla 5 chung kahdohnak kan ngol a ti mi cu zumhtlak a si lo caah kan lamthluan kan peh rih ko lai: CNF Spokesman Salai Htet Ni\nSeptember 30| SAC phu lutlai Min Aung Hlaing nih thla 5 chung (2021 October 1 in 2022 February 28 tiang) kahdohnak kan ngol, tiah a thanh mi cu zumhtlak bia a si lo caah kanmah le kan lamthluan kan peh rih ko lai, tiah CNF in Chimphuannak Nawlngeitu Salai Htet Ni nih a chim.\nMin Aung Hlaing le a tlangpi hna nih an thanh ning ah, “Thla 5 chung hi Ukhruainak, Runvennak le Cozah a hnursuang mi dah ti lo cu kahdohnak kan ngol,” tiah September 27 ah an rak thanh.\n“Hihi vawleipi hmai le mithmuh ah thiamco a duh ve sawhsawh. Hriamtlai pawl nih an kan kah ruang ah kan kah ve mi hna a si, ti lei in mersan a duh. An riantuannak a hnursuang lo mi asiloah kahdohnak a umlonak hmun poh ah kahdohnak kan ngol, an ti sawhsawh mi a si. Zeihmanh aa hlei lo. Cucaah, kanmah le kan lamthluan cu kan peh peng ko lai,” tiah Salai Htet Ni nih The Hakha Times ah a chim.\n“Kahdohnak kan ngol,” ti mi hi 2018 December 21 in nihin tiang ah voi 20 an thanh cang nain Tlangcung hriamtlai hna sin ahcun kahdohnak a fak chinchin. Hi bantuk hin nawlngeihnak an lak hlanpi in kahdohnak kan ngol, tiah an rak thanh lengmang nain kahnak a fak chinchin i CNF/CNA dirhmun in kan pehzulh rih ko lai, tiah a cunglei upa nih atu bantuk in a fianter hi a si. Credit : The Hakha Times


A Poi ko: Kawlpa nih Lainu a zaampi ni (7) leng a si cang – Chin World News Evening\nA Poi ko: Kawlpa nih Lainu a zaampi ni (7) leng a si cang\nSeptember 27, 2020 September 27, 2020 Salai Van Chin News\nMalaysia ah Kawlpa nih Lainu a zam pi nak Ni(7) leng a si cang nain chungkhar lei nih Lainu an pehtlaih khawh lo caah lungre thei ngai in an um ko tiah theih asi. Kawlpa le Lainu hi Malaysia Penang ah rian a tuanti mi an si i rian an ṭuan nak ahcun aa duh mi an si. An i duhnak zong hi kumkhat hrawng cu a si cang tiah kan theih.\nKan hnuzarh September 18, 2020 ah khan an zaam hi a si cang nain nihin tiang an konglam an theih hna lo pin ah pehtlaihnak zong an tuah kho hna lo. “Kawlpa he kan zaam cang lai, ka duhtuk caah ka ṭhen kho lo tiah Lainu nih cun a hawile sin ah bia a chiah ta i September 18, 2020 in khan inn in a chuak” tiah theih asi.\nHi Lainu hi Kawlpa sin a zam hnu in a phone zong pehtlaih khawh a si ti lo. A caan te ah facebook online a tuah nain cakuat zong ah mi a let ti lo. Call zong a ngah lo pin ah a phone number zong in pehtlaihnak tuah a ngah lo ti asi.\nLainu pehtlaih khawh a si lo ruang ah a chungkhar pawl cu lungre thei ngai in an um ko. Ṭhen le khenkham kha an timh mi a si lem lo nain a tu bantuk pehtlaih khawh a si ti lo ruangah an lungre a theih ngai nak zong hi asi. Hi cabia hi Lain, Kawlpa he a zam mi nih a theih khawhnak ding ah rak share chin ve. Chirhchan: V.O.M Journal\nNote: Hmanthlak hi kanmah nih Google ta kan lakchinmi kan taarmi a si.\nThantlang Peng, Thau khua ah khuaruahhar tuk thil a cang a mak ngamsam ko-VIDEO\nA mak ko: Tukum chungah Thantlang Peng, Thau khua ah khuaruahhar thil voihnih a cang-VIDEO\nRalrin Pek Nak: Thantlang Aum Hna Caah Tihnung Tuk Asi Cang\nChin Ram Aum Mi Caah Thawngpang Tha Tuk Asi Hnangam Tuk Asi Cang\nAung La Nsang Anupi Cu Zangfak Tuk Asi! Aungla Nih Nungak Dawh Taktak Hein Biaruah Nak An Ngei